[Simone Weil] Erroztamendua eta Nazioa XXII • ZUZEU\n[Simone Weil] Erroztamendua Eta Nazioa XXII –\nErroztamendua eta nazioa (XXII. bidalketa)\nZorigaitza bezalaxe zoriona ere objektu bat da urrikalmendurako, lurtarra delako, erran nahi baita osatugabea, hauskorra eta behin-behinekoa. Gainera, tamalez, herri baten bizitzan beti bada zorigaitz maila jakin bat. Ez uste ukan, horrelako amodio batek ignoratu edo gutietsi ahalko lukeela iraganean dagoen handitasun egiazkoa eta purua, edo Frantziaren oraina eta esperantzak. Aitzitik. gure urrikalmendua are samurragoa eta are biziagoa eiki da noiz eta ongi gehiago ikusten baitugu gure urrikalmenduaren objektu den izaera horretan, eta preseski urrikalmenduak asko laguntzen gaitu ongi hori deskubritzen. Kristau batek Kristo kurutzearen gainean irudikatzen duenean, Kristoren perfekzioaren sentimentuak ez dio urrikalmendua tipitzen, eta alderantzizkoa ere egia da. Baina bestaldetik, urrakalmenduzko amodio horrek begiak idekirik atxik ditzake, disimulaziorik eta uzkurtasunik gabe, iraganean, orainean eta herriaren apetituetan edukiak diren injustizia, krudelkaria, erru, krimen eta ahalgeen gainean. Urrikalmenduaren objektibitate horrek ez du amodioa tipitzen, ez du saminagoa baizik bihurtzen. Urrikalmendurako, krimena bera bada arrazoi bat ez urruntzeko baina hurbiltzeko eta partekatzeko ez erruduntasuna baizik eta ahalgea. Gizonen krimenek ez dute Kristoren urrikalmendua tipitu. Horrela urrikalmenduak begiak idekiak datxikizka ongiaren eta gaizkiaren gainean, eta maitatzeko arrazoiak aurkitzen ditu eta batean eta bestean. Behere honetan egia eta justua den amodio bakarra da.\nGaurko, frantsesei johan zaien amodio bakarra da. Iragan berri ditugun gertakariek ez badute lortu guri ulertaraztea patria maitatzeko modua aldatu behar dugula, zein ikasbidek ordea ulertaraziko digu? Zerk digu arreta gehiago iratzarriko ezen ez eta borra kaska batek burua gainean.\nMomentu honetan, patriaren alderako urrikalmendua da sentimentu bakarra soinu makurra jotzen ez duena; frantsesen arimak eta gorputzak dauden egoerari gehien egokitzen zaiona, zorigaitzean egokiak diren umilitatea eta duintasuna, bata eta bestea dauzkana, baita zorigaitzak ororen gainetik exigitzen duen sinplizitatea ere. Momentu honetan, ospatzea Frantziaren handitasun historikoa, bere arrakasta iraganak eta etortzekoak, bere existentzia inguratua izan den distira, hori guzia ezinezkoa da barruko zurruntze bezalako postura bat hartu gabe, gure tonuari halako bortxatu aire zerbait emaiten diona. Dohakabeei, deus ez zaie egokitzen ahal urgulutsu dirudienik.\nSofritzen duten frantsesentzat handitasun historikoaren goraipatzea konpentsatsioen kategorian sartzen da.\nZorigaitzean garenean, konpentsatsioak xerkatzea gaizki da. Goraipatze joera hori usuegi errepikatua baldinbada, asebetetze iturri bakartzat eskainia baldinbada, neurrigabeko kaltea egin dezake. Frantsesak handitasunaz gose hamikatuak dira. Baina dohakabeek ez dute handitasun erromatarra behar; edo burla iduri zaie edo haien arima pozoinatzen die, Alemaniarrei gertatu zitzaien bezala.\nFrantziarentzat urrikalmendua ez da konpentsatsio bat, baina nozituriko sofrikarioen izpiritutze bat, itxuralda ditzakeena sofrikario fisikoenak ere, hotza, gosea. Hotz duenak eta gose denak, eta bere buruaz urrikaltzera tentatua denak, horren ordez bere urrikalmendua Frantziarengana zuzen dezake bere gorputz propio zurrunduari esker. Aragiaren bidez, bada, hotzak eta goseak berek Frantziarenganako amodioa sarrarazten dute arimaren zolaraino. Eta urrikalmendu horrek mugak zeharka ditzake eragozpenik gabe, heda daiteke herri dohakabe guzietara, herri guzietara salbuespenik gabe; izan ere giza-populazio guziak gure kondizioaren miseriei menderatuak baitira. Handitasun nazionalaren urgulua izaeraz esklusiboa delarik, mugen gainetik transmitiezina, aldiz urrikalmendua unibertsala da izaeraz; bakarrik urrikalmendua birtualagoa dateke herri urrun eta arrotzentzako, eta errealagoa, haragizkoagoa, odolez, malkoez eta kemen eraginkorrez kargatuagoa herri hurbilentzako.\nUrgulu nazionala eguneroko bizitzatik urrun dago. Frantzian, hau ezin da adierazi erresistentzian baizik; baina anitzek, edo ez dute erresistentzian zinez parte hartzeko aukerarik edo ez diote erresistentziari denbora guzia kontsakratzen. Frantziaren alderako urrikalmendua da mobil bat besteak bezain kementsua erresistentzia ekintzarako, baina gainera eduki dezake eguneroko adierazbide bat, etengabekoa, edozein aukera motatan, baita arruntenetan ere, frantsesen arteko anaitasun sentimentu bati esker. Anaitasuna errazki ernatzen da zorigaitz baten karietarako urrikalmenduan, zeinak, bakoitzari bere zorigaitz partea eragiteaz gain, arriskuan jartzen baitu bakoitzaren ongizatea baino askoz preziatuagoko zerbait. Dela aberastasunean, dela zorigaitzean urgulu nazioanala ez da gai sorrarazteko hori bezalako anaitasun sentimentu erreala eta beroa. Anaitasunik ez zegoen Erromatarren artean. Haiek sentimentu samurrak ez zituzten ezagutzen.\nUrrikalmenduak inspiraturiko patriotismoak populuaren parte pobreenari emaiten dio posizio moral pribilegiatu bat. Behereko geruza sozialetan handitasun nazionalaren ideia pizgarri bat izan daiteke soilik kasu batean: norberak, herriaren ospearekin batera, espero izaiten ahal duelarik parte bat pertsonala nahi izan dezakeen bezain zabala. Horrela izan zen Napoleonen erreinuaren hasieran. Orduan Frantziako edozein mutiko gaztek, edozein auzotan sorturik ere, bazeukan bihotzean aukera etorkizunerako edozein amets edukitzeko, Ez zegoen absurdu izan zitekeen anbizio handirik. Ba eiki zekiten anbizio guziak ez zirela burutuak izanen, baina amets bakoitzak berez hartuta burutua izaiteko aukera zeukan, eta amets anitzek bazuten bederen partzialki burutuak izaiteko aukera. Orduko dokumentu batek berresten du Napoleonaren ospeak gutiago zor ziola frantsesen enperadorea zerbitzatu nahiari ezen ez eta harek eskaintzen zizkien gizartean igotzeko aukerei eta karera egiteko aukerei. Hau da preseski «Le Rouge et le Noir» nobelan agertzen den zirrara. Erromantikoak ez ziren aspertzen ziren gazteak baizik, haien aurrean aintzinamendu sozial mugagabe aukerarik ez baitzuten gehiago ikusten. Eta horregatik aintzinamendu horren ordez ospea literaturan bilatu zuten.\nBaina erromantikoen pizgarri erromantiko hori ezin da existitu garai nahasietan baizik. Eta ezin da inolaz ere erran pizgarri egokia den populuarentzat populu denaz bezainbatean. Izan ere pizgarri horrek eragiten duen gizon orok populutik ateratzea du amesten bere buruarentzat, kondizio herrikoia definitzen duen izengabetasunetik ateratzea du amesten bere buruarentzat. Anbizio mota hau anitz zabaldua dagoenean, egoera sozial nahasi baten ondorioa da, baita nahasmendu larrien kausa ere; zeren eta anbizio mota horrentzat gizartearen egonkortasuna eragozpen bat baita. Pizgarri bat izanda ere, ezin da erran anbizio mota hori zerbait on denik arimarentzat ezta herriarentzat ere. Izan liteke anbizio mota honen pizgarri horrek toki zabala edukitzea oraingo erresistentzia mugimendu honetan. Izan ere, Frantziaren etorkizunari dagokionez, ilusioa errazki onartua dago, eta etorkizun pertsonalari dagokionez, iraultza ezkutuko egoeran dagoen Frantzia honetan, danjerren artean frogak eman dituen edonork edozer espero dezake. Baina horrela bada lanjer izigarria dago berreraikitze garairako, eta urgente da anbizio mota horren ordez beste pizgarri bat aurkitzea.\n Gaur erran dezakegu “drogen kategorian”


Ficobak aldi baterako enplegu erregulazio espediente bat eskatu du : Bidasoko Hitza\nFicobak aldi baterako enplegu erregulazio espediente bat eskatu du\nEgungo jarduerak bermatzeko beharrezkoak diren gutxieneko zerbitzuak mantenduko dituzte soilik, alarma egoera amaitu arte.\nFicoba erakustazokak azoken eta ekitaldien egutegia eten du, koronabirusaren krisia dela eta. Egoera horren ondorioz, fundazioak aldi baterako enplegu erregulazio espediente bat eskatu duela jakinarazi dute gaur, egungo jarduerak bermatzeko beharrezkoak diren gutxieneko zerbitzuak mantentzen dituen bitartean.\nEtenaldiak Espainiako Gobernuak Covid-19ak eragindako osasun krisia kudeatzeko ezarritako alarma egoera amaitu bitarte iraungo du. «Datozen asteetan egoerak hobera egingo duela espero dugu, eta laster bueltan izango garela Ficobako instalazioek hartu ohi dituzten jarduera anitzak martxan jartzeko», diote Ficobako iturriek.\nBitartean, ekitaldi eta azoka guztien aldaketen berri ematen ari dira, lotura honetan.


Biràs - Wikipedia, entziklopedia askea.\n45°17′16″N 0°38′20″E / 45.2878°N 0.6389°E / 45.2878; 0.6389Koordenatuak: 45°17′16″N 0°38′20″E / 45.2878°N 0.6389°E / 45.2878; 0.6389\nBourdeilles, Bussac, Château-l'Évêque, Brantôme-en-Périgord eta Valeuil\n664 (2018ko urtarrilaren 1a)\n316 (%47.6) 348 (%52.4)\nBiràs (okzitanieraz Biràs, frantsesez eta ofizialki: Biras) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 638 biztanle zituen.\n2007an Biras udalerrian erroldatutako biztanleak 512 ziren. Familiak 208 ziren, horien artean 54 pertsona bakarrekoak ziren (31 bakarrik bizi ziren gizonak eta 23 bakarrik bizi ziren emakumeak), 58 seme-alabarik gabeko familiak ziren, 73 seme-alabak dituzten bikoteak ziren eta 23 seme-alabak dituzten guraso-bakarreko familiak ziren.\n2007an 249 etxebizitza zeuden, 207 familiaren etxebizitza nagusia ziren, 34 bigarren erresidentzia ziren eta 7 hutsik zeuden. 241 etxeak ziren eta 8 apartamentuak ziren. 207 etxebizitza nagusietatik 164 bere jabearen bizilekua ziren, 38 alokairuan okupaturik zeuden eta 6 doan lagata zeuden; 6 etxek bi gela zituzten, 26 etxek hiru zituzten, 85 etxek lau zituzten eta 91 etxek bost zituzten. 187 etxek euren parking plaza propioa zuten azpian. 84 etxetan ibilgailu bat zegoen eta 108 etxetan bat baino gehiago zituzten.\nBiras udalerriko biztanleria-piramidea 2009an .\n2007an lan egiteko adina zuten pertsonak 323 ziren, horien artean 250 aktiboak ziren eta 73 inaktiboak ziren. 250 pertsona aktiboetatik 227 lanean zeuden (119 gizon eta 108 emakume) eta 24 langabezian zeuden (10 gizon eta 14 emakume). 73 pertsona inaktiboetatik 33 erretiraturik zeuden, 23 ikasten zeuden eta 17 "bestelako inaktibo" gisa sailkaturik zeuden.\n2009an Biras udalerrian 214 unitate fiskal zeuden, 537,5 pertsonek osaturik. Pertsona bakoitzeko diru-sarrera fiskalaren mediana urteko 16.657 euro zen.\n2007an zeuden 27 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 13 eraikuntza enpresak ziren, 5 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 15 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 3 igeltseroak, 2 margolariak, 3 zurginak, 5 iturginak eta 1 eraikuntza enpresa.\n2000. urtean Biras udalerrian 22 nekazaritza-ustiategi zeuden, 900 hektarea erabiltzen.\nSencenac-Puy-de-Fourches (2,8 km)\nBussac (2,9 km)\nValeuil (5,3 km)\nBourdeilles (5,6 km)\nChâteau-l'Évêque (6,0 km)\nLa Chapelle-Gonaguet (6,6 km)\nCreyssac (7,1 km)\nLisle (7,1 km)\nBNF: 15251693z (data)\nOrriaren azken aldaketa: 13 otsaila 2021, 17:12.


Mugikorrentzako aplikazioak | DBUS\nDbus-en doako aplikazio ofiziala\nDonostiako garraio publikoan mugitzeko behar duzun informazio guztia, denbora errealean. Aplikazioa eleaniztuna da, euskaraz, gazteleniaz, ingelesez eta frantsesez, eta aplikaziotik bertatik hautatu daiteke nahi den hizkuntza.\nOrain doako aplikazioaren bertsio berriak hobekuntza ugari dakartza, besteak beste:\nLinea guztien ibilbide planoak, aurkitzeko errazago. Orain errazago aurkituko duzu linea bakoitzaren ibilbidea plano gainean, ordutegien kontsulta pantailatik bertatik.\nLinea guztien eskema edo termometroa eta irteera guztien xehetasuna. Ibilbide bakoitzeko geltoki guztiak eta ordutegi osoa, goizetik gauera.\nOrdutegi guztien kontsulta, azkarragoa eta errazagoa. Ibilbide sinpleagoak geltoki zerrenda osoarekin.\nIritsiera denboren inguruko informazioa denbora errealean, audioarekin erreproduzitzeko aukerarekin. Orain informazioa ikusten urriko pertsonentzat ere egokitua.\nAlarmak definitzeko aukera. Aplikazioak berak jakinaraziko dizu zure autobusa geltokira iristear dagoela, nahi duzun aurrerapenarekin.\nZure Mugi txartela birkargatzeko aukera, aplikaziotik bertatik. Mugi atarira sarrera, zure Mugi edo Lurraldebus txartela birkarga dezazun. Gaueko 11:00ak baino lehenago eginez gero birkarga, hurrengo goizean Dbusen autobusetan aktiba dezakezu.\nGeolokalizazioa eta Layar, hurbilen dituzun geltokiak azkar aurkitzeko.\nQR kode bidez iritsiera denborak kontsultatzeko aukera. kontsultatu geltokietan autobusak iristeko orduak denbora errealean QR kodeen bitartez eta autobusean zure helmugara iristeko zenbat denbora falta den.\nEta beste hainbat informazio eta zerbitzu, egunero Donostiaz goza dezazun, modu eroso eta errazean.\nDbus-en aplikazioa Android, iOS eta Windows Phone-rako dago erabilgarri. Deskargatu zure dendan.\n2. Autobusen iritsiera orduak denbora errealean QR kodeen bitartez\nKontsultatu autobusen iritsiera orduak denbora errealean QR kodeen bitartez. Kodeak gaur egun informazio panel elektronikorik ez duten geltokietan daude erabilgarri, eta kode horien bitartez internet konexiodun telefono mugikorra dutenek kontsultatu ahal izango dute zenbat denbora falta den autobusa beraien geltokira heltzeko, modu erraz eta azkarrean.\nIreki QR/Bidi aplikazioa\nJarri mugikorra kodearen aurrean. Ziurtatu kode osoa mugikorraren kamararekin hartzen duzula.\nSegundo gutxi batzuen ostean, geltoki horrekin lotutako linea guztien iritsiera denboren informazioa agertuko zaizu.


Jesús Felipe Armendaritz - Wikipedia, entziklopedia askea.\nJesús Felipe Armendaritz Ormaetxea (Gernika-Lumo, 1945 - Bartzelona, 2012ko irailaren 12a) bizkaitar politikari eta sindikalista izan zen. Kataluniara joan eta SEATen lan egin zuen, non UGTren kide bilakatu zen. 1982ko hauteskunde orokorretan PSCren zerrendetan senatari hautatu zuten.\nBartzelona, 2012ko irailaren  12a (66/67 urte)\nJesús Felipe Armendaritz Ormaetxea Gernika-Lumon jaio zen, 1945ean. Katalunian izan zuen egoitza eta SEATen zuen lan (1977-1980) metalgintza alorrean. Formazio idazkari izan zen UGTn Baix Llobregaten 1980an, Kataluniako UGTko komunikazio politikaren idazkari 1982an, Sants auzoko UGTren idazkari eta Kataluniako UGTren antolaketa eta administrazioko idazkari.\n1982ko Espainiako hauteskundeetan, 32. postuan joan zen Kataluniako Sozialisten Alderdiaren zerrendan eta 1983ko maiatzaren 3ko hauteskundeetan senatari hautatu zuten Bartzelonako hauteskunde-barrutian zendu zen Alexandre Ciriciren ordez.\n1983-1986 artean, Espainiako Senatuan parte hartu zuen Sozialisten taldeko Ekonomia eta Ogasuna, Aurrekontuak, Lana eta Lurraldeen arteko Konpentsazio Fondoaren Jarraipeneko komisioetan.\nBartzelonan hil zen, 66 urterekin, 2012ko irailaren 12an.\nAzken aldaketa 23 otsaila 2019(e)an, 21:36(e)tan


Hainbat ekintza bideratuko ditu Euskara Aholku Taldeak hitanoaren ezagutza eta erabilera indartzeko - Albisteak - Usurbil\nHainbat ekintza bideratuko ditu Euskara Aholku Taldeak hitanoaren ezagutza eta erabilera indartzeko\nEuskara Aholku Taldeak hitanoaren ezagutza eta erabilera indartzeko hainbat ekintza egitea erabaki du, Hikaratu, beldurrik gabe! lelopean. Aste honen hasieran iragarri zuten hitanoaren inguruko ikastaroa, eta, horrez gain, beste zenbait ekintza antolatzea aurreikusi dute: Hikalagun dinamika sustatzea edo gazteekin lanketa berezia egitea. Horrez gain, gainera, Euskararen Egunerako, abenduaren 3rako, egitarau berezia prestatzen ari direla iragarri dute, hori ere hitanoaren bueltakoa.\n“Herritarrak hikaratu nahi ditugu. Alegia, beldurrik gabe hika aritzeko gonbita egin. Aspaldiko nahia dugu halako dinamika bat sortzearena. Herritar ugarik esan digute ikasi nahi dutela edo inguruan entzun badute ere egiteak lotsa edo beldurra ematen diela; izan ere, transmisioan izugarrizko etena egon da, eta gure aiton-amonen garaian ohikoa zena, egun gero eta ezohikoagoa da. Esparru askotan erabil liteke, arauak ez baitaude idatzita, baina uste dugu, esaterako, lagunarterako tratamendu aparta dela, jolastia, gertukoa. Euskararekin gozatzeko beste aukera bat da. Are gehiago, tokiko aldaera daukagu, eta beronen ezaugarriak ere ezagutaraztea garrantzitsua da”, nabarmendu du Oxkar Santamaria Euskara zinegotziak.\nUda osteko lehenengo bilera hil honen hasieran egin zuen taldeak, eta hor erabaki zuten, besteak beste, hitanoari bultzada emateko ekintzak antolatzea. Talde horren bueltan batu dira, besteak beste, udala, Noaua! Kultur Elkartea, Etumeta euskaltegia, Udarregi ikastola eta hainbat herritar. Taldeko zenbait kidek argazkia atera dute, eta, horrez gain, Ainara Azpiazu ‘Axpi’ ilustratzaileak Hikaratu, beldurrik gabe! kanpainarako egindako irudia ere aurkeztu dute.\nHikaren ezagutza eta erabilera sustatzeko, batetik, hitanoaren inguruko ikastaroa antolatu dute: “Zerotik abiatzen direnentzako hikaren oinarriak lantzeko aukera paregabea izango da”, azaldu du Santamariak. Gogoratu duenez, azaroaren 2tik 30era bitartean izango dira eskolak, eta izena emateko epea zabalik dago: kultura@usurbil.eus helbidera idatzita edo 943 37 19 99 telefonora deituta egin daiteke. Herriko Etumeta euskaltegiko Rosa Zubeldia izango da ikastaroko irakaslea, eta udaberrian egindako ikastaroaren ildotik antolatu dute oraingo ikastaroa ere, azaldu duenez: “Hika ikastaroan toka eta noka landuko dira, baina arreta berezia jarriko zaio nokari. Teoria eta praktika uztartuko ditugu saiootan”.\nBestetik, Hikalagun dinamika sustatu nahi dute. Horren bidez, bi figura elkartu nahi dituzte: hika moldatzen direnak eta hika aritzeko prest bai baina laguntza behar dutenak. “Elkar ezagutu eta elkarri lagunduta, beldurrak uxatzen hasteko aukera izango da: horregatik egin nahi diegu deia hika menperatzen duten horiei, garrantzitsuak baitira hika aritu nahi dutenei erakusteko”. Izatez, hikalagun izateko izen-ematea ere ireki dute: usurbil@aek.eus era mezu bat bidalita edo 607 609 379ra deitu edo idatzita egin daiteke.\nHorrez gain, herriko gazteekin lanketa egin nahi dute, eurei ere tresnak eta baliabideak emateko, “pixkanaka, hikaratu daitezen”. Kanpainaren laugarren hanka Euskararen Egunerako prestatzen ari direna da, baina aurrerago emango dituzte xehetasun gehiago.


Vitoria-Gasteizko Udalaren web-orria - Hiriko parke eta soropiletan konposta gehitzearen proiektua\nHiriko parke eta soropiletan konposta gehitzearen proiektua\nGasteizeko hiriak gune berde eta lorategi publiko asko ditu, guztira 654ha hiri barruan eta 758ha eraztun berdean, hau da, biztanleko 27m2 hiri barnean eta 31m2 eraztun berdean (guztira 58m2 biztanleko). Gune hauek kudeatzea lan handia da, batez ere udan: segak, kimaketak, ureztaketak, landaketak etab. Parke eta lorategiak ureztatzeko modua anitza da, tantaka egitetik eskuz egitera edota ureztatu gabe uztea ere. Ongarritzeari dagokionean, hiri barneko eta kanpoaldeko zuhaitzak ongarritzen badira ere, soropilak eta larreak ongarritzeko ohiturarik ez dago.\nGune berde hauen kudeaketan hainbat tona biohondakin sortzen dira (belarra, kimaketak, zuhaitz hilak...) gaur egun kudeatzen zailak direnak. Beste alde batetik, 2017. urtean konposta sortzeko hainbat ekimen berri sortu dira Gasteizen. Hala nola Udaleko Haztegian belarra eta inausketen arrastoak konpostatzen hasi dira, eta bestalde, Salburuko auzoan ere euren hondakinak konpostatzen hasi dira auzo-konposteretan.\nEgoera honetan sortzen da proiektu esperimental berri hau, soropiletan bi konpost mota hauen aplikazioarekin lortuko diren onurak ikertuko dituena alegia. Hortaz, alde batetik egungo hiriko lurtzoruen estrukturan eta konposizioan hobekuntzak lortu nahi dira (egungo zoruek %2,8ko materia organikoa eta %0,15eko nitrogeno kopurua dute) eta landare eta belarretan udako lehorteei aurre egiteko gaitasuna hobetzea bestetik. Proiektu honen bitartez hirirako hondakin organikoen kudeaketa on bat ere lortu nahi da, gertuko eta kalitatezko konpostajea lehenetsiko zuena.\nKonposta lurrean aplikatzeak eta sortze-prozesuak berak ekosistema-zerbitzuetan eragin ditzaketen onurak ere ikertuko dira proiektu honetan. Horretarako ingurumen-zerbitzuak eta gizarte-zerbitzuak ikertuko dira, hala nola, gertuko ezagutza ekologikoa, ingurumen hezkuntza, gizarte-kohesioa eta jabetasun kontzeptua.\nProiektu honetan IGIk (Ingurugiro Gaietarako Ikastegiak) eta EHUk (Euskal Herriko Unibertsitateak) hartuko dute parte, Master edo Gradu Amaierako Lanak egiten ari diren ikasleen partehartzea sustatuz.\nKontuan hartuta lurzoruen hobekuntza ez dela egun batetik bestera ematen, eta epe ertain edo luzeak behar izaten direla horretarako, esperimentu hau 2 edo 3 urtetan errepikatzea proposatzen da. Modu honetan, diseinua bestelako hiri edo herrietan errepikatzeko aukera aurkezten da, baita kanpo-finantzaketa bat lortzeko aukera ere.\nGuillermo Elio Molinuevo kalean kokatutako rotondaren soropilean egingo da esperimentua.\nProiektuaren inguruko berriak, kronologikoki ordenatuak:


Pentsioen gastua ia % 5 igo da apirilean 2021aren aldean - Ekonomiaren KZ\nPentsioen gastua ia % 5 igo da apirilean 2021aren aldean\nGizarte Segurantzak 10.798 milioi euro bideratu zituen apirilean kotizaziopeko pentsioak ordaintzera, 2021eko hil berean baino % 4,9 gehiago, Gizarteratze, Gizarte Segurantza eta Migrazio Ministerioak astearte honetan jakinarazi duenez.\nJosé Luis Escrivak zuzentzen duen Sailaren arabera, pentsioen gastua BPGren % 11,9 izan zen urteko laugarren hilabetean, 2020koa baino ehuneko txikiagoa (BPGaren % 12,4), pandemiak BPGaren gainean izan zuen eraginak baldintzatuta, eta 2021ekoa baino txikiagoa ere bai (BPGaren % 12,1).\nAurtengo apirilean 9.929.502 kotizaziopeko pentsio ordaindu dira, duela urtebete baino % 1 gehiago. Pentsio guztietatik, 6,23 milioi baino gehiago erretiro-pentsioak ziren, eta 2,35 milioi alarguntza-pentsioak.\nBatez besteko erretiro-pentsioa 1.251,5 eurokoa izan zen apirilean, iazko hil berean baino % 5,4 gehiago.\nBestalde, sistemaren batez besteko pentsioa (erretiroa, ezintasun iraunkorra, alarguntasuna, zurztasuna eta senideen aldekoa) % 5,4 igo zen urte batetik bestera, eta apirilaren 1ean 1.087,5 eurokoa izan zen hilean.\nMinisterioak jakinarazi duenez, apirileko nominan 98.000 bat pentsiok zuten aitortuta pentsioen erreforman aurreikusitako kotizazio-karrera luzeetarako osagarria, 2,8 milioi eurokoa.\n← Industri Prezioen Indizea % 28,1 hazi da Nafarroan\nEuskal industriak % 18,2 gutxiago fakturatu zuen 2020an →\nTuugaalik, Muruetak egindako ontzi berria


Oinarrizko Eskubideen gaineko 289/2021 Prozedura\nAditzera ematen dut: sala honetan bideratu den oinarrizko eskubideen gaineko 0000289/2021 prozeduran, 96/2021 Autoa eman da 2021eko ekainaren 30ean, eta irmo geratu da. Hona hemen haren aurrekariak eta xedapen zatia, hitzez hitz:\nIruñean, 2021eko ekainaren 30ean.\nLehendakaria: Francisco Javier Pueyo Calleja jauna.–Magistratuak: Raquel Hermela Reyes Martínez andrea.–Antonio Sánchez Ibáñez jauna.\nLehena.–Nafarroako Foru Komunitateko aholkulari juridikoak eta letraduak eskatu du, 2021eko ekainaren 29ko idazki baten bidez, judizialki baimentzea Osasuneko kontseilariaren ekainaren 29ko 22/2021 Foru Agindua. Foru agindu horren bidez berariazko prebentzio neurri apartekoak hartu ziren Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz.\nBigarrena.–Fiskaltzari igorri zitzaion, txostena egin zezan berehala; 2021eko ekainaren 29an berean egin zuen, prozeduran ageri den emaitzarekin, eta ebazteko zain dago.\n1. Baimentzea Osasuneko kontseilariaren ekainaren 29ko 22/2021 Foru Aginduan jasotako osasun neurriak. Foru agindu horren bidez berariazko prebentzio neurri apartekoak hartu ziren Nafarroako Foru Komunitaterako, COVID-19ak eragindako egoera epidemiologikoak izan duen bilakaeraren ondorioz.\nHori erabaki, agindu eta sinatzen dute idazpuruan adierazitako magistratuek.\nIruñean, 2021eko uztailaren 12an.–Salako Justizia Administrazioaren letradua, Fabiola Llorente Llorente.\nIragarkiaren kodea: J2111094


Asier Benito Sasiain fitxatu du CD Numanciak 2. mailara itzultzeko - Amurrio - Aiaraldea.eus\nAsier Benito Sasiain fitxatu du CD Numanciak 2. mailara itzultzeko\nAitor Aspuru Saez 2020-09-11 10:29\nAsier Benito Sasiain amurrioarra aurkezpenean, Numaciako Fernando Alonso kirol zuzendariarekin. / CD Numancia\nSD Eibarrekin adostu du Soriako klubak amurrioarra denboraldia bukatu arte egongo dela, gero talde gizpuzkoarrera itzultzeko.\nAsier Benito Sasiain izan da CD Numancia de Soriaren 2020/2021 denboraldirako bederatzigarren fitxaketa. Soriarrek adierazi dute amurrioarra apustu sendoa dela 2. mailako igoera eskuratzeko eta asteazkenean Los Pajaritos futbol zelaian aurkeztu zuten.\nHortaz, Benitok 2. B mailan jokatuko du hastear dagoen denboraldian, iaz Ponferradinan lehiatu ostean 2. mailan. Han 7 aldiz izan zen titular eta 2 gol egin zituen. Ponferradinara zein Numanciara heldu da SD Eibarren eskutik. Talde armagilearekin dauka, berez, kontratua amurrioarrak.\nHain zuzen, orain arte Mendilibarren aginduetara egon da Asier Benito. Amurrioko kirolaria, gaztea izan arren, ibilbide luzea bete du jadanik, Alaves eta Athletic Clubeko filialekin jokatu baitu Eibarrek fitxatu baino lehen.\nAitor Aspuru Saez 2019 urr 09 Amurrio


NEGUA IRISTEAN, ELURRA ETA HOTZA GURERA IRISTEAZ GAIN, OHITURA BILAKATU DEN ALEX TXIKONEN HIMALAIETAKO ESPEDIZIOA ERE HEMEN DUGU JADA! | www.amorebieta.com\nInicio Noticias NEGUA IRISTEAN, ELURRA ETA HOTZA GURERA IRISTEAZ GAIN, OHITURA BILAKATU DEN ALEX...\nIhesbideak eta arnasbideak, horiexek dira urte berri honetan amesgai eta ekingai ditugun osagaiak. 2021 urte honek, ordea, nahiko hasiera xelebrea izan du, egunotan, maiz entzun ohi dugu 2021ak edaria eutsiko diola 2020ari, alegia, aurrekoak baino gertaera arraroagoak bilduko dituela eta xelebreagoa izango dela nolabait, baina horrela pentsatuz gero, ez genuke sortzeko gogorik izango eta ez da hori bereziki, urte berri honi eskatu nahi dioguna. Begiratu diezaiogun orainari, beraz, eskarmentu dezente hartu baitugu aurreko urtetik, neurri berri hauek ohitura gisa barneratuz jada.\nHorixe bera egin behar izan du Alex Txikon alpinistak ere, izan ere, PCR proba, musukoa eta pandemiari aurre egiteko neurri guztiak Manaslu mendia negu gorrian igo ahal izateko espedizioaren barne izan dira aurtengoan, mendia ekipatzea besteko garrantzitsuak eta ezinbestekoak. Arraroa, xelebrea eta utopikoa, zalantzarik gabe, baina egungo errealitatearen isla zuzena nolabait. Oraingoan, berriz, neurriak ez dira albiste txarren ondorio izan, albiste oso onen ondorioa baizik, hauek errespetatuz, posible izan baita, oraintxe bertan, artikulu hau irakurtzen zauden une berean, Alex Txikon eta bere taldea Manasluko Behe Kanpalekuan egotea, munduko zortzimilakorik ederrenetako baten magalean, alegia.\nAurreko urteen legez, datozen hilabeteotan gertutik jarraituko dugu Alexen abentura, izan ere, Zornotza herria perimetralki itxita dugun heinean, geure burmuinari eta irudipenari mugarik jarri ezin dela baliatuz, debekuak eta murrizketak alde batera utzi eta geure sen ameslariari men egingo diogu, geu ere bertan gaudela irudikatuz.\nItxialdiak denbora luzez iraun zuen eta Alexek bereziki baliatu zuen halabeharrez lau pareta barnean geldi egon eta aurreko artikulu batean azaldu genizuen Nanga Parbateko lehen neguko igoeraren liburua eta filma egin eta bukatzeko. Ez pentsa, ordea, horrekin nahikoa izan zuenik, espedizio berri bat antolatzeko bereak eta bi egin baitzituen, azken unera arte posible izango zen jakin gabe.\nSimone Moro alpinista italiar handiarekin harremanetan jarri, elkarrekin zerbait antolatzeko lanetan aritu, gainontzeko taldea eratu, babesleak bilatu eta Nepalgo Seven Summit Treks agentziarekin bidaia eta espedizioa antolatzen hasi. Neurriak, ordea, aste batetik bestera aldatzen joan diren honetan, gizarteko alor guztietan bezala, alpinismoan ere ziurgabetasuna jaun eta jabe izan da azken unera arte.\nSegurtasuna bermatu zitekeela ziurtatu ostean, espedizioa egingo zela baieztatu zuten. Joan aurretik PCR bat egin zuten guztiek, honek dakarren beldurrarekin, baina zorionez, denek negatibo eman ondoren, bidaiari ekin zioten. Kathmandura, Nepalgo hiriburura iritsi eta bost egunera, beste PCR bat egin behar izan zuten trekking-ean murgildu ahal izateko.\nMachhakholako bideari ekin, Tibeteko ospakizun berezi baten partaide gisa aritu, Dobhanerantz (1.070m) abiatu, pandemiari egokitutako neurri zorrotzak bete Nepaleko autoritateari men eginez, Bimthangeraino iritsi, 2008an, Edurnerekin, Asierrekin, Ferranekin eta Mikelekin egindako bidaia gogoratu, handik Namrungera (2.600m) abiatu, Samagaonera heldu (3.500m), eta azkenik, Manaslu mendiaren Behe Kanpalekura iritsi (4.750 m). COVID-19ak nepaldarraren diru sarreretan izan duen eragina zenbakaitza da, mendizaleak eta turistak bertara iristen ez badira, ez baitute oinarrizko betebeharrak asetzeko dirurik. Ondorioz, “Behe Kanpalekura geure material guztia bidali ahal genuen arren, Samagaonera eramatea erabaki genuen, bertokoei lan gehiago eskaini nahian. Ikaragarria da ikustea bizi duten egoera oso gogorra izan arren, irribarrea ez dutela sekula ere galtzen”.\nEgunotan, Behe Kanpalekutik, Lehen eta Bigarren kanpalekuetara materiala eraman eta bidea ekipatzen hasiak dira Alex Txikon eta bere taldekideak. “Hilero” aldizkariaren hurrengo atalean, abenturaren eta igoeraren nondik norakoen berri emango dizuegu, Manaslu mendia negu gorrian igotzeko lehenak izateko ahaleginak egiteaz gain, balio humanitarioa eta iraunkortasunarekiko eta energia berriztagarrienganako konpromiso sendoa duen erronka ere baita aurtengoa.\nArtículo anterior“Bizkargi guarda aún restos de muchos gudaris”\nArtículo siguienteTHE FAST AND THE FURIOUS


Urteak eta hamarkadak eskatu eta eskatu eman ostean… azkenean badugu 5. edukiontzia Bilbo osoan! | Ekologistak Martxan – Euskal Herria\nPoza, noski, urrats bat delako, txikia izan arren, zeina lortu den urteak eta urteak eman ostean eskatzen eta presio soziala eragiten. Ez erabateko poza, baina, zaborra biltzeko sistema honen balioa frogatzeko dagoelako, eta hondakinen kudeaketaren arazoa ez delako konpontzen soilik beste edukiontzi bat gehiago jarrita kaleetan. Gure ustez, horrekin batera beste neurri garrantzitsu batzuk ezarri behar dira: erakundeen laguntza zerga-onuren bidez, etengabeko sentsibilizazioa, bildutako materia organikoa malgutzea, izena emateko epeak hedatzea, etab.\nAsko dago oraindik egiteko, Udalak eginiko urrats hau ez dadin izan alferrikakoa, ez dadin izan formalismo hutsa, ezta beste edukiontzi bat gehiago gure kaleetan, eta erakundeek zein herritarrek haren erabilera sustatu eta parte har dezaten.\nHamarkadak presio soziala eragiten\nUrteak eta hamarkadak eman ditugu esaten zabor organikoa berreskuratzeko eta ez erretzeko hondakin baliotsua dela. Urteak, bai, 80ko hamarraldiaren amaieratik Bizkaian hondakinen kudeaketarako irtenbide bat bilatzen eta planifikatzen hasi zenetik; EKOLOGISTAK MARTXANek materia organikoari heldu behar zitzaiola zioenetik, hondakinen % 40 delako, eta horrela ZABALGARBIko erraustegia ez zelako izango beharrezkoa. Horren adierazgarri dira Bizkaiko talde politikoei, Bilboko Udalbatzari eta hainbat herritako agintariei aurkezturiko eskaera eta mozio ugariak. 2005. urtean, Bilboko Udalari hirirako proposamen zehatz bat igorri genion, azterketa tekniko bat eta esperientzia pilotu bat abia zitzan.\n2012an, esperientzia pilotua Deustu auzoan abiatu zenean, bazirudien ekimenaren arrakastak, Udalak berak iragarriak, 5. edukiontzi marroia Bilbo osora hedatzea eragingo zuela. Alabaina, 6 urte baino gehiago igaro behar izan dira albiste hori egia bilakatzeko, eta ez da izango erakunde ekologistak ez dielako eskaera behin eta berriz egin erakundeei; izan ere, 2013an, 2015ean eta 2017an, urte bakoitzean mozio bat aurkeztuta, herritarrek babestuak, berriro galdegin genuen hondakin organikoaren bilketa sustatzeko beharra, alegia, gaikako bilketaren beharra, arlo horretan Bilbo oso atzean baitago, % 0,21 eskasarekin.\nAsko dago egiteko, bai. Bizkaian, urrun gaude materia organikoaren bilketa bereiziari dagokion tasa betetzetik. BIZKAIKO FORU ALDUNDIAREN beraren datuen arabera, % 1,4koa besterik ez da, beraz, urrun dago PIGRUBen 2016rako proposaturiko % 4,5etik. Bada, Bilbokoa, 2016an, % 0,21ekoa izan zen, are okerrago… lotsagarria.\nGipuzkoak, aldiz, Bizkaiak baino 8 aldiz gehiago jasotzen du biohondakina, Bizkaiko biztanleria bikoitza bada ere. Behin betiko konpondu behar dugu nahaspila hau, eta espero dezagun edukiontzien hedapenak eta kontzientziatzeko kanpaina garrantzitsuak, aipatu gainerako neurriekin batera, nabarmen handitzea kopuruak.\nBehar-beharrezkoa da erakundeek, Udalak eta Aldundiak benetan esku hartzea herritarren parte-hartzea bultzatzeko orduan, zerga-onurak ahalbidetuta eta herritarren sentsibilizazioa areagotuta, etengabeko kanpainen bitartez, gure bizilagunak jabe daitezen eta biohondakinaren bilketa bereiziaren aldeko apustua egin dezaten. Denok gaude horretara deituta. Bidea egiten hasiak gara, baina, esan bezala, asko dago egiteko, eta espero dezagun, oraingoan, ez igaro behar izatea urteak eta hamarkadak proposamen errazak, azkarrago ibiltzen lagun diezaguketenak, geure egin ditzagun.\n← Kurdistaneko Hasankeyf-en aldeko eguna Bilbon eta Donostian EITB | “Los cazadores no sirven para controlar la población de jabalíes” →


2 Kro 24 - BIBLIJA.net - Biblia interneten\n2 Kronikak 24\nJoaxek tenplua konponarazi\n(2 Erg 12,1-17)\n1 Zazpi urte zituen Joaxek errege izaten hastean, eta berrogei urtez izan zen errege Jerusalemen. Haren amak Tzibia zuen izena eta Beer-Xebakoa\n24,1 Beer-Xeba: Jerusalemdik hegoaldera 70 km-ra zegoen hiria.\nzen. 2 Jaunari atsegin zaiona egin zuen Joaxek, Joiada apaiza bizi izan zen bitartean. 3 Joiadak bi emazterekin ezkonarazi\n24,3 bi emazterekin: Davidek, Salomonek eta beste zenbait erregek emazte ugari izan zuten arren, Joiada apaizak Dt 17,17 tx.eko agindua betearazi zion Joaxi.\nzuen, eta hauek seme-alabak eman zizkioten.\n24,3 bi emazte Dt 17,17.\n4 Aldi hartan, Joaxek Jaunaren etxea konpontzeko erabakia hartu zuen. 5 Apaizak eta lebitarrak bildu eta esan zien: «Zoazte Judako hiri guztietara eta bildu israeldar guztien artean zeuen Jainkoaren etxea urtero konpontzeko behar den dirua. Ibili bizkor!»\nLebitarrak, ordea, ez ziren bizkor ibili. 6 Orduan, erregeak Joiada apaiz nagusiari dei egin eta esan zion: «Zergatik ez zara ahalegindu lebitarrek Judan eta Jerusalemen zerga bil zezaten? Jaunaren zerbitzari Moisesek eta israeldarren biltzar osoak ezarri zuten zerga hori, Jaunaren itun-agiria gordetzen zen oihal-etxolarako.\n24,6 Moisesen zerga Ir 30,11-16; Ne 10,33-34; Mt 17,24.\n7 Badakizu Ataliak, emakume maltzur hark, eta beraren kidekoek Jainkoaren etxea hondatzen utzi zutela eta, gainera, Baalen kulturako erabili ohi zituztela tenpluko gauza sakratu guztiak».\n8 Orduan, erregeak atabaka bat eginarazi eta kanpoan, Jaunaren etxeko atean, ipintzeko agindu zuen. 9 Gero, Judan eta Jerusalemen jakinarazi zuten Jainkoaren zerbitzari Moisesek basamortuan Israeli ezarritako zerga ekarri behar zitzaiola Jaunari. 10 Agintariek eta herri osoak, pozez beterik, beren dirua ekarri eta atabaka betetzeraino eman zuten.\n11 Noizean behin lebitarrek erregeari eraman ohi zioten atabaka, iker zezan, eta, diru asko zegoela ikustean, erregearen idazkariak eta apaiz nagusiaren ordezkariak etorri eta hustu egiten zuten atabaka, gero berriro bere tokian ipintzeko. Halaxe egin ohi zuten egunero, eta diru asko bildu zuten.\n12 Erregeak eta Joiadak Jaunaren etxean egiten ari ziren lanen arduradunei ematen zieten dirua, eta hauek Jaunaren etxea konpontzen ari ziren hargin eta zurginei ordaintzen zieten, baita tenplurako burdingintzan eta brontzegintzan ari zirenei ere.\n13 Langileek gogoz ekin zioten konponketari eta haien ahaleginaz aurrera zihoan lana. Horrela, bere lehengo itxura eman zioten Jainkoaren etxeari eta sendotu. 14 Lanak bukatzean, gainerako dirua erregeari eta Joiadari eraman zieten, eta hauek tenpluko kulturako eta erre-oparietarako behar ziren tresnak, urrezko eta zilarrezko ontzi eta gauzak eginarazi zituzten\n24,14 eginarazi: 2 Erg 12,14 tx.ean ez zituztela egin esaten da.\nJoax Jainkoarengandik aldendu\nJoiada apaiza bizi izan zen bitartean, hutsik egin gabe, egunero eskaini ohi ziren erre-opariak Jaunaren etxean.\n15 Baina, zahartzaro luzearen ondoren, ehun eta hogeita hamar urte zituelarik hil zen. 16 Daviden Hirian lur eman zioten, erregeen ondoan, on handia egin baitzuen Israelen, Jainkoaren eta tenpluaren alde.\n17 Joiada hiltzean, Judako buruzagiak erregea agurtzera etorri ziren, eta erregeak entzun egin zien. 18 Jaunaren, beren arbasoen Jainkoaren, tenplua utzirik, zutoin sakratuei\n24,18 zutoin sakratuak: Ik. 1 Erg 14,15 oh.\neta idoloei kultua ematen hasi ziren. Halako bekatuak Jaunaren haserrea piztu zuen Juda eta Jerusalemen aurka. 19 Jaunak profetak bidali zizkien beregana itzularazteko; baina, profetek burubide onak eman arren, ez zieten entzun.\n20 Jainkoaren espirituak harturik, Joiada apaizaren seme Zakariasek, jendeari aurre eginez, esan zuen: «Hau dio Jainkoak: “Zergatik hautsi dituzue Jaunaren aginduak? Gaizki bukatu behar duzue. Zuek ni baztertu nauzuelako, nik ere baztertu egiten zaituztet”».\n24,20 elkar utzi 12,5+.\n21 Zakariasen kontra jaiki eta, erregearen aginduz, harrika eman zioten denek Jaunaren etxeko atarian.\n24,21 Zakariasen hilketa Mt 23,35; Lk 11,51.\n22 Horrela, Zakariasen aita Joiadak erregearekiko izan zuen onginahia ahazturik, haren semea hilarazi zuen Joax erregeak. Baina hiltzeko zorian zegoela, Zakariasek esan zuen: «Ikus beza hau Jaunak eta eska biezazkizu kontuak».\nJoaxen erregealdiaren bukaera\n(2 Erg 12,18-22)\n23 Hurrengo urtean\n24,23 Hurrengo urtean: H.h., Urte baten buruan. Martxo/apirilean, euri-aroa bukatu eta lehor-aroa hastean, izan ohi zuten guda-ekitaldiak egiteko garaia (ik. 2 Sm 11,1).\n, siriar gudarosteak eraso egin zion Joaxi. Judan eta Jerusalemen sartu, herriko agintariak hil eta harrapakin guztiak Damaskoko erregeari igorri zizkioten. 24 Siriar gudarosteak ez zuen gizon askorik, baina Jaunak eskura eman zion Judako gudaroste handia, hauek baztertu zutelako Jauna, beren arbasoen Jainkoa. Horrela eman zioten merezia Joaxi.\n25 Alde egitean, siriarrek larriki zauritua utzi zuten Joax. Orduan, funtzionarioek, Joiada apaizaren semea hilaraztea mendekatzeko, bere ohean hil zuten erregea.\nDaviden Hirian lur eman zioten Joaxi; baina ez erregeen hilobian. 26 Hona hemen erregearen kontra jaiki ziren funtzionario haien izenak: Ximeat amondarraren seme Zabad\n24,26 Zabad: 2 Erg 12,22 tx.ean Jehozabad deritza, eta zenbait eskuizkributan Jozakar.\neta Ximrit zeritzan emakume moabdarraren seme Jozabad.\n27 Joaxen seme-alaben zerrenda, haren kontrako profezia ugariak\n24,27 haren kontrako profezia ugariak: Honela ere itzul daiteke: (tenplua berritzeko) hartu zituen diru-laguntza ugariak.\neta Jainkoaren etxearen berrikuntza «Erregeen Liburuaren Azalpenak» delakoan daude idatziak. Hurrengo erregea haren seme Amatzias izan zen.


Mugi daitezen harriak | EA - Eusko Alkartasuna\nHasiera » Berriak » Mugi daitezen harriak\nArgitaratua honek egina: Prentsa Bulegoa data Urt 7, 2016 honetan: Berriak\nEusko Alkartasunak bat egiten du Sarek eta Bagoazek larunbat honetarako (urtarrilak 9) Bilbon deitu duen manifestazioarekin.\nEgungo espetxe politikak preso eta bere senitartekoen giza eskubideak urratzen ditu. Frantziar eta espainiar Estatuko Gobernuek harri bat bezain astuna den espetxe politika krudela ezartzen dute.\nAieteko Konferentziatik lau urte pasa dira. Han hasi zen bakerako bidea. Aipatutako gobernuek, ordea, blokeaturik nahi dute bide hori. Euskal jendarteak eta eragile soziopolitikoek hamaika urrats eman dituzte bakegintzaren bidean gizarte normalizatu baten bila, zeinetan giza eskubideak urratuak izango ez diren.\nDispertsioarekin amaitzeko harri guztiak, oztopo guztiak, elkarrekin baztertu behar ditugu. Horregatik, Eusko Alkartasunako kideok ere, larunbatean, 17.00etan, Bilbon izango den manifestazioan parte hartuko dugu. Etorri zu ere!


PASAIAKO AISIA AGENDA\nBisita gidatua: Bateleren Arrutak\nEmakume ausart haien oroimenez eta girotutako untzi baten bitartez, badiaren inguruneetan barrena murgilduko gara bertako toki interesgarrienak bisitatuaz.\nBisita gidatua: Victor Hugo Arruta\nVictor Hugo olerkari frantsezak ezagutu zuen Pasaia Donibanez gozatuko dugu.\nItsas Gela Ingurugiro Eskola\nITSAS GELA itsas ondarea berreskuratu eta zabaltzeaz arduratzen den elkarte pasaitarra da. Horretarako, Kultura, Hezkuntza, Ingurugiroa eta Turismoa dira elkarteak jorratzen dituen ildoak.\n(01/01/2005 - 31/12/2015)\nJaizkiball enpresak, kirol hau landa-eremu zoragarrian praktikatzeko aukera eskeintzen du. Arriskurik gabeko kirola da, mundu osoan praktikatzen dena, bai gizonak, bai emakumeak, bai gazteak, bai held...


Mendebaldeko Afrikako ebola agerraldia (2014) - Wikipedia, entziklopedia askea.\n2014ko Mendebaldeko Afrikako ebola agerraldia hasiera batean Ginean baina ondoren Liberia, Sierra Leona eta Nigeriara zabaldu zen ebola epidemia bati deitzen zaio. 2014ko uztailaren 23an, MOEk 1.201 kutsaturen eta 672 heriotzaren berri eman zuen eta hiru estatutan zabalduta zegoen. Hainbat erakundek agerraldiari aurre egiteko laguntzak eman zituzten. Agerraldi hau kasuei eta hildakoei zegokienez bortitzena izan zen.\n2014ko Mendebaldeko Afrikako ebola agerraldia\nEbolaren zabalkundea abuztuaren 4an\n2014ko otsaila - martxan\n(Ginea, Liberia, Sierra Leona, Nigeria)\n7459 kasu / 3439 hil (2014-10-06ko datuak)\nLurraldean bertan infektatutako pertsonak dituzten estatuak: Ginea: 1350 / 778\nLiberia: 4076 / 2316\nEspainia: 1 / 0\nNigeria: 20 / 8\nSierra Leona: 2950 / 930\nBeste lurralde batean infektatutako pertsonak dituzten estatuak:\nAmeriketako Estatu Batuak: 3 / 1\nEspainia: 2 / 2\nErresuma Batua: 1 / 0\nSenegal: 1 / 0\nFrantzia: 1 / 0\nSuitza: 1 / 0\nNorvegia: 1 / 0\nAlemania: 3 / 0\n2 Agerraldiaren garapena\n2.1 2013ko abendutik ekainera\n3 Ebola zabaltzen lagundu zuten faktoreak\n4 Eragin ekonomikoa eta laguntzak\n6 Ebola zabaltzeko arriskua antropologiaren ikuspegitik\n7 Agerraldiaren datuak\nSakontzeko, irakurri: «Ebola birus»\nEbola birus moten artean arriskutsuena izan zen: Zaire-Ebola birusa. Horrek eragindako hilkortasun tasa %90era irits zitekeen. Gainera, gaixotasuna herrialdeetako hiriguneetara heldu zen, aurrekoetan ez bezala, eta horrek birusa atzematea eta bakartzea zailtzen zituen.\n2013ko abendutik ekaineraAldatu\nLehenbiziko ebola kasuak joan martxoan baieztatu zituzten, Ginean. Hala ere, 2013ko abenduan hasi zen bazterrak asaldatzen. Sukar handiak eta goragaleak jota, 2 urteko haur bat artatu zuten Meliandoun. Bi egunera zendu zen. Astebetera hil ziren umearen arreba, ama, amona eta beste lagun bat. Gerora jakin zuen OMEk ebolagatik galdu zutela bizia. Alarma denak piztu zituzten.\nAlde guztietara hedatu zen ordura arte birus kutsakorra. Basoz inguratuta dago Meliandou, Liberia eta Sierra Leonarekin mugan. Gaitzaren hedapena erraztu zuen horrek. Urteetan baso horietan bizitako ehiztariak jo zituzten birusaren eramailetzat, kutsatutako animaliak jateagatik. Oharkabean hasi ziren eritasunak nahasten, eta jendea leku batetik bestera mugitzen. Ezegonkortasun eta bizi-baldintza kaskarrek Liberia eta Sierra Leonara zabaldu zuten ebolaren birusa. Baita Nigeria eta Senegalgo bizpahiru tokitara ere.\n2014ko uztailaren 26an, alerta gorria ezarri zuen Nigeriak ebola zabaltzea galarazteko. Lagoseko aireportuan agertu zen lehen kasua, uztailaren 20an. Liberiatik zetorren gizonezko bat erietxera eraman zuten, osasun arazoak zirela eta. Medikuak gerora ohartu ziren ebola zuela eta berrogeialdian jarri zuten, baina ordu gutxira hil zen. Hori zela eta, eta gaitza zabaltzea saihesteko, alerta gorria ezarri zuten agintariek herrialdean. Aireportu, portu eta mugetan kontrol neurriak zorroztu zituzten, eta sintomak izan zitzakeen oro zaintzen zuten. Hildako gizonezkoaren hegaldi berean zihoazen bidaiariak ere zaintzapean jarri zituzten.\nJoan zen otsailetik 660 pertsona hil ziren gaitzak jota, Afrika mendebaldean. Birusaren hiltze-tasa %90ekoa zen, eta kontaktu bidez kutsatzen zen. Hori zela eta, adituek gaixo zeuden pertsonetatik urrun egotea aholkatzen zuten, eta kasu susmagarririk ezagutuz gero ahalik eta azkarren osasun zerbitzuetara jotzea. Afrikako zenbait eremutan, ordea, horrek ehunka kilometro egitea esan nahi zuen, eta maiz, alferrik.\nUztailaren 31ean, argitara eman zenez, 1.323 pertsona kutsatu zituen, eta, horietatik 729 hil egin ziren, Munduko Osasun Erakundeak egindako azken zenbaketaren arabera. Uztailaren 24tik 27ra bitartean, Ginea Konakryn 33 kasu berri izan ziren, eta 20 pertsona hil ziren. Ondorioz, kutsatutako kasuak 460 ziren, eta, hildakoak 339. Liberiak 80 kasu berri kontatu zituen, eta, horietatik 27 hil ziren. Kutsadura-zifra 329ra igo zen, eta 156 pertsona hil ziren. Nigerian, hil zen pertsona batean izan zuen lehenengo kasua. Bestalde, Sierra Leonak 8 kasu berri zenbatu zituen denboraldi horretan, eta 9 pertsona hil ziren. 533 kide kutsatu ziren, eta 233 hil. Munduko Osasun Erakundeak azaldu zuenez, egoera “ezegonkorra” zen; erkidegoan eta osasun zentroetan transmisioa etengabea zela gaineratu zuen.\nEgun berean, ebolaren hedapena gelditzeko xedez, larrialdia ezarri zuten Sierra Leonan. Gaixotasunaren epizentro guztiak berrogeialdian jarriko zituzten, eta leku publikoetan bilera jendetsuak mugatu. Hiriburuko aireportuan segurtasun neurriak zorroztuko zituzten, halaber.\nAbuztuaren 1ean, Nkosazana Diamini Zuma Afrikako Batasuneko batzordeko presidenteak "adostutako ekintza bat" eskatu zuen, "mundu mailako erantzun bat". Sierra Leonan larrialdia ezarri zuten. Gaixotasunaren epizentro guztiak berrogeialdian jarri zituzten, eta leku publikoetan bilera jendetsuak mugatu. Gainera, hiriburuko aireportuan segurtasun neurriak zorroztuko zituzten. Liberian ere zenbait neurri hartu zituzten, kutsatzea eragozteko.\nAbuztuaren 4erako, ebola birusaren agerraldiak 1.603 pertsona kutsatu zituen Mendebaldeko Afrikan eta horietako 887 hil ziren. Uztailaren 31tik abuztuaren 1era arte, izurriteak hartu zituen lau herrialdeetan (Liberia, Nigeria, Ginean eta Sierra Leonan) 163 kasu berri eta 61 hildako izan ziren. Ginean 13 gaixo berri zenbatu zituzten, eta 12 hildako. Ondorioz, eritasunak 485 pertsona kutsatu eta 358 hil zituen. Liberiak 77 kasu berri eta 28 hildako zenbatu zituen. Horrela, gaixotasunak 468 pertsona kutsatu eta 255 hil zituen. Bigarren gaixo baten berri eman zuen Nigeriak, eta beste hiru zeudela uste zuten, baina ez zituzten baieztatu. Azken lau egunetan ez zen hildakorik izan. Sierra Leonak 72 kasu eta 21 hildako zenbatu zituen. Guztira, eritasunak 646 lagun kutsatu eta 273 hil zituen. Bestalde, bost erlijioso bakartuta zituzten Monroviako (Liberia) San Jose ospitalean, ebolak zentroko zuzendaria hil eta gero. Munduko Osasun Erakundeak GOARN sarea martxan jarri zuen. GOARN nazioarteko agentziek, gobernuek, unibertsitateek eta beste entitate batzuek osatzen zuten. Izurritea geldiarazteko adituei Afrikara joateko eskatu zien.\nAbuztuaren 5ean, Osasunaren Mundu Erakundeak emandako datuen arabera, 1.603 lagun kutsatu eta 887 hil ziren Afrikan, eta kasu gehiago agertzen ari ziren. Azken hilabetean 61 lagun hil ziren Ginean, Liberian, Nigerian eta Sierra Leonan. Laguntza humanitarioa ematen ari ziren boluntarioetara ere hedatu zen gaitza —AEBetako bi kide eta Espainiako bat kutsatu ziren, besteak beste—. Munduko Bankuak iragarri zuenez, 200 milioi dolar emango zituen Ginea, Liberia eta Sierra Leonari laguntzeko. Jim Yong Kim bankuko presidenteak argitu zuen hiru herrialde horiek eskatu zutela laguntza. British Airways hegazkin konpainiak erabaki zuen Sierra Leonarako eta Liberiarako hegaldiak bertan behera uztea, gutxienez abuztuaren 31 arte. Sierra Leonan, gaixotasunaren epizentro guztiak berrogeialdian jarri zituzten, eta leku publikoetan bilera jendetsuak mugatu. Hiriburuko aireportuan segurtasun neurriak zorroztu zituzten. Bestalde, Miguel Pajares Toledoko erlijiosoa "aberriratzeko protokoloa martxan jarriko zuen" Espainiak, Osasun Ministerioak jakitera eman zuenez. Kutsatze posible baten arriskuak "oso txikiak" zirela errepikatu zuen Espainiako Gobernuak. Aberriratzea Munduko Osasun Erakundeak ezarritako segurtasun protokoloak errespetatuz egingo zutela iragarri zuten iturriek. Pajares Monroviako San Jose ospitalean bakartuta zuten.\nAbuztuaren 6an, Osasunaren Mundu Erakundeak emandako datuen arabera, 1.711 lagun kutsatu eta gutxienez 932 hil ziren Afrika mendebaldean. Abuztuaren 2tik 4ra 108 kasu gehiago agertu ziren Ginean, Liberian, Nigerian eta Sierra Leonan; horietatik 45 hil egin ziren. Izurria "epidemiatzat" jo zuen OMEk, eta ohartarazi zuen "beharrezko bitartekoak" jartzeko garaia zela. Horregatik, larrialdiko bilerara deitu zuen Larrialdietarako Batzordea, gaitzaren aurrean nola jokatu erabakitzeko. Egun berean, Maria Mercedes Vinuesa Osasun Publikoko zuzendari nagusiak azaldu zuenez, Miguel Pajares elizgizonaren Espainiaratzean herritar guztien segurtasuna "erabat bermatuta" zegoen.\nAbuztuaren 7an, Miguel Pajares ebola atzeman zioten elizgizon espainiarra iritsi zen Madrilera, Liberiatik espainiaratu eta gero, eta Karlos III.a ospitalean zuten, bakartuta. Elizgizona espainiaratu zuen hegazkin militarra 08:10ean iritsi zen Torrejon de Ardozeko base militarrera. Harekin batera, ebola ez zuen moja bat, Juliana Bohi, ere espainiaratu zuten. Biak Madrilgo Carlos III.a Ospitalera eraman zituzten, eta elizgizona bakartu egin zuten, tankera honetako gaixotasun kutsakorrei aurre egiteko prest zegoen unitate batean. Medikuek bertan egiaztatu zutenez, Pajares "egonkor" zegoen, eta Bohiren osasun egoera "oso ona" zen. Europako Batzordearen arabera, esan zuen ez zegoela birusa Europatik hedatzeko arriskurik, Miguel Pajares elizgizona Espainiara bueltatu ostean. Kasu honetara arte, ez zen eritasunarekin kontinentera itzulitako EBko beste herritarrik egon.\nAbuztuaren 8an, Munduko Osasun Erakundeak (MOE) nazioarteko larrialdi egoera ezarri zuen, Mendebaldeko Afrika astintzen ari zen ebola izurritearen aurrean, eta hainbat neurri gomendatu zituen, birusaren transmisioa galarazteko. Hori horrela, birusa hedatzen ari zen herrialdeek kontrolak egin behar zituzten, aireportuetan, portuetan eta mugetan, sukarra zuten edo ebola izan zezaketen pertsonei. Nolanahi ere, OMEk ez zuen beharrezkotzat ikusten herrialde kaltedunerako bidaiak edo merkataritza debekatzea. Erakundeak herrialde kaltedunei premiazko laguntza ematea eskatu zion nazioarteari. Gainera, herrialde horiek tankera honetako izurrite bati aurre egiteko gaitasunik ez zutela ohartarazi zuen Margaret Chan MOEko zuzendari magusiak. Bestalde, Espainiako Gobernuak ez zion azkenean San Joan Jainkoaren Ospitale Ordenari kobratuko Miguel Pajares elizgizonaren espainiaratzea.\nEgun berean, Osasunaren Mundu Erakundeak nazioarteko larrialdi egoera ezarri zuen Ebola birusaren hedapenagatik. 961 ziren eritasunak eragindako hildakoak Afrikan mendebaldean. Birusa hedatutako herrialdeei eskatu zieten larrialdi egoera ezartzeko. Horrela egin zuen Nigeriak.\nAbuztuaren 9an, Chantal Pascaline moja, Miguel Pajares apaizaren lankidea, hil zen, goizaldean ebola birusak jota, San Joan Jainkoarenaren Ordenak jakinarazi zuenez. Pascaline, kongotarra, Monroviako (Liberia) San Jose Ospitalean hil zen, eta William Ekeurm Kamerungo erizainak egindako zaintzak ez zuen heriotza ekidin. Erizain hori Georges Combey Ghanako beste misiolaria, Paciencia Melgar ginearra eta Eugene Osei-Wusu zentro horretako administratzailea ere zaintzen ari zen. Bestalde, Nigeriatik Madrilera 06:00etan heldu ziren bidaiariek ez zuten arazorik izan Osasun Ministroak prestatutako kontrolean, ebola birusa zela eta, Senegalgo bi umek amigdalitisa zutela jakin ostean alarma piztu bazen ere. Halaber, Miguel Pajares apaizak eta Juliana Bonoha Bohe mojak Madrileko Carlos III ospitalean jarraitzen zuten, egonkor; beraz, haien osasun egoerak "ez du okerrera egin", medikuek zabaldu zutenez. Egun berean, [Ginea]]k mugak itxi zituen, Ebolagatik. Sierra Leonak, Liberiak eta Nigeriak larrialdi egoera ezarri zuten, eta Gineak Liberiarekiko eta Sierra Leonarekiko mugak itxi zituen.\nAbuztuaren 10ean, Miguel Pajares, ebolak jota Madrilgo Carlos III erietxean zegoen apaiza, ZMapp sendagaia hartzen hasi zen. AEBn erabiltzen zuten sendagaia zen, ebola gaitzaren kontrakoa. Espainiako Osasun Ministerioak baimendu zuen, botika espainiaratzea, eta abuztuaren 9an iritsi zen. Ospitaletik zabaldu zuten informazioaren arabera, Pajares eta Juliana Bonoha Bohe moja "egonkor" zeuden. Sendagaien eta Osasun Produktuen Agentzia Espainiarrak (Osasun, Zerbitzu Sozialen eta Berdintasun Ministerioak finantzatzen zuen) baimendu zuen sendagaia Espainian sartzea. AEBn bi gaixok hartu zuten, historian lehenengoz, eta ikerketaren lehenengo faseetan zegoen oraindik. Gainera, Ministerioak azaldu zuenez, hiltzeko arriskua zuten eta sendagairik hartzeko aukera ez zuten gaixoek hartu zitzaketen baimendu gabeko sendagaiak, orduko legediaren arabera. Sendagaia Genevatik ekarri zuten, sendagaia egin zuen laborategiaren, Munduko Osasun Erakundearen eta Mugarik Gabeko Medikuen arteko akordio bat indarrean baitzegoen.\nAbuztuaren 11ean, Boli Kostako agintariek Ginea, Liberia, Sierra Leona eta Nigeria herrialdeetatik abiatu eta bertara zuzendutako hegaldi guztiak debekatu zituzten, herrialde horietan ebola kasuak antzeman zituztelako. Gainera, aireko eta lurreko mugetan kontrolatzeko eta antzemateko neurri berriak izango zirela iragarri zuen. Felix Houphoet Boigny aireportura (Boli Kostako aireportu nagusia) heltzen ziren bidaiariei, esaterako, tenperatura neurtuko zieten. Azken lau hilabeteetan, gaixotasun horrek 1.779 pertsona kutsatu zituen eta horietako 961 hil ziren, Munduko Osasun Erakundeak egindako azken balantzearen arabera. Bestalde, George Combey Ghanako elizgizona, Miguel Pajares apaizaren kidea, hil zem Monrovian (Liberia), ELWA Ospitalean, birusak jota, San Joan Jainkoarenaren Ordenak plazaratu zuenez. Gainera, Ordenak ohar baten bidez adierazi zuen, Miguel Pajares eta Juliana Bonoha Karlos III.a Ospitalean ebolaz kutsatuta zeuden eriek "egonkor" jarraitzen zutela. Miguel Pajares, ebolak jota Madrilgo Carlos III.a erietxean zegoen apaiza, ZMapp sendagaia hartzen hasiko zen. AEBn erabiltzen zuten sendagaia zen, ebola gaitzaren kontrakoa.\nAbuztuaren 12an, gaitzak jotako lehen europarra, Miguel Pajares apaiz espainiarra hil zen, Madrilgo Carlos III. erietxean. Joan zen asteburutik tratamentu esperimentala jasotzen ari zen, egun ez baitzegoen gaitz horren aurkako botikarik. Erietxeko iturriek azaldu zutenez, gorpua ateratzeko neurri zorrotzak hartuko zituzten; izan ere, kusatzeko arriskua egon zitekeen. Osasun Munduko Erakundeko (OMS) Etika Batzordeak onartu zuen ebolak kutsatuta zeuden Afrikako biktimek sendagai esperimentalak hartzea, horren eraginkortasuna baieztatuta ez zegoen arren. Hala ere, OMEk gezurtatu egin zuen Liberiara botika esperimentalak bidaltzea baimendu zuela. Bestalde, Etxe Zuriak ebolaren aurkako botika esperimentalaren lagin batzuk bidali zizkon Liberiako Gobernuari, herrialde horretan kutsatutako medikuei emateko asmoz. Aste horren hasieran, tratamendu berriak probatzeko aukerei buruzko bilera berezia egin zuen Osasunaren Mundu Erakundeak. Ebolak egun horretarako milatik gora lagun hil zituen Afrikan, eta beste hainbeste zeuden gaitzak jota.\nAbuztuaren 13an zabaldutako datuen arabera, 1.069 pertsona hil zituen ebolak Munduko Osasun Erakundeak (MOE) adierazi zuenez. Gainera, 1.975 lagun gaixorik egon zitezkeen Sierra Leonan, Liberian, Nigerian eta Ginean. Konparazioa eginez, hildakoak 56 gehiago ziren eta ustezko kutsatuak 128 gehiago, aurreko asteleheneko MOEren balantzearekin alderatuta. Nigeriako Gobernuak 20 bat pertsona zaintzapean jarri zituen, erizain batek Lagos hirian berrogeialdia ez baitzuen errespetatu. Sierra Leonan birusaren kontrako borroka zuzentzen zuen mediku bat hil egun horretan. Munduko Osasun Erakundeak (MOE) ziurtatu zuen Etiopian beharrezkoa zela 100 milioi dolar bideratzea. Halaber, Afrika Mendebaldeko Estatuen Ekonomia Erkidegoan (ECOWAS) lan egiten zuen nigeriar bat hil zen ebolaz jota. Hala, gaixotasun honek hiru pertsona hil zituen Nigerian. Bestalde, Pajaresen aldeko hileta elizkizuna egin zuten, 11:30ean, Madrileko San Rafael Ospitalean. Elizgizonaren gorpuzkiak erraustu zituzten.\nAbuztuaren 14ean, AEBetako zientzialariek sortutako botika esperimentalaren dosiak Liberiara iritsi ziren. Botika ebolarekin kutsatuta zeuden Liberiako bi sendagileri emango zioten. Abraham Borbor eta Philip Irlanda ziren botika jaso zuten bi medikuak. Liberiako John F. Kennedy ospitalean lanean ari zirela kutsatu ziren. Bestalde, Alpha Conde Gineako presidenteak larrialdi egoera ezarri zuen, ebolak herrialde horretan 300 pertsonatik gora hil ondoren. Pertsonen joan-etorria mugatuko zuten. Ordura arte, 373 lagun hil ziren Ginean gaitz horren ondorioz. Bestalde, Munduko Osasun Erakundeak egindako kalkuluen arabera, Etiopian 100 milioi dolar behar ziren ebolari aurre egiteko. Espainian, Bere aldetik, Miguel Pajares, ebolak jota hildako lehen espainiarra, artatu zuten osasun-langileek hainbat mediku-azterketa egin zituzten kutsatuta ez zeudela ziurtatzeko, eta denek "negatibo" eman zuten. Halaber, Afrika Mendebaldeko Estatuen Ekonomia Erkidegoan (ECOWAS) lan egiten zuen nigeriar bat hil zen ebolak jota. Hala, gaixotasun honek hiru pertsona hil zituen Nigerian. Jonathan Goodluck Nigeriako presidenteak "larrialdi egoera" ezarri zuen estatuan. Ordurako ,13 pertsona kutsatuta zeuden Nigeria.\nAbuztuaren 15ean, Mugarik Gabeko Medikuak erakunde gizatiarrak ostiralean nabarmendu zuenez, ebolaren piztea azkar ari zen aurreratzen, geldiarazteko ahaleginak baino azkarrago, eta sei hilabete beharko ziren kontrolatzeko. Bere ustez, Liberian orekatu behar zen egoera; izan ere, herrialde horretan bizkortu zen, azken egunetan, heriotzen kopurua. Horrela, Mendebaldeko Afrikako gainerako herrialdeetan ere geldiarazi ahal izango zioten pizteari. OME Osasunaren Mundu Erakundeak, bitartean, baieztatu zuen erregistratutako kasuen kopuruak "asko gutxiesten duela epidemiaren tamaina". Halaber, Osasunaren Mundu Erakundeak ebolaren izurriteagatik 1.145 pertsona hil zirela adierazi zuen, eta 2.127 kideri eragin ziela gaineratu du, Afrikan.\nAbuztuaren 17an, Osasun Kontseilaritzak ebolaren birusaren aurkako jarduera-protokolo prebentiboa aktibatu zuen, Alacanteko Sant Joan Ospitalean zegoen paziente batek gaixotasun hori dzen susmoaren aurrean. Gaixoa aurretik izan zen Nigerian. Egun berean, Alacanten ospitaleratutako gaixoak ez zeukala ebolarik baieztatu zen. Hari egindako azterketen arabera, ez zuen ebolarik, eta ez zioten kontra-analisirik egingo, ez baitzen frogatu kutsatuta zegoen inorekin harremanetan izan zenik.\nAbuztuaren 18an, ebola agertu zen herrialde afrikarretan azterketa zorrotzagoak egitea eskatu zuen Munduko Osasun Erakundeak (MOE). Modu horretan, herrialdetik irten nahi zuen edonork kontrol jakin batzuetatik igarotzera behartzea eskatu zuen nazioarteko erakundeak, eta sintomak baditu bidaiatzea eragoztea. Horrez gain, Munduko Osasun Erakundeak nazioarteko kooperazio eta laguntza gehiago eskatu zuen birusari aurre egin eta beste herrialdeetara ez hedatzeko. Egun berean, Basurtuko Ospitaleak ebolaren aurkako protokoloa aktibatu zuen arratsaldean balizko kasu baten aurrean. Pazienteak -Barakaldoko bizilagun bat- sukarra zeukan, eta Sierra Leonatik etorri berria zen.\nAbuztuaren 19an zabaldu zenez, 2.240 pertsona zeuden ebolarekin kutsatuta Ginean, Sierra Leonan, Liberian eta Nigerian. Halaber, guztira 1.229 lagun hil ziren. Abuztuaren 14a eta 16a bitartean 113 kasu berri zenbatu zituzten. Herrialdeka, Liberian hil ziren pertsona gehien (466 pertsona hil ziren bertan ebolaren eraginez), baina Ginean (394), Sierra Leonan (365) eta Nigerian (4) ere hil ziren ebolak jota. Ebolaren agerraldia geldiarazi nahian, milioi bat pertsona utzi zituzten koarentenan eta bakartuta.\nEgun berean, Basurtuko Ospitaleko erizainek ebolaren birusaren aurrean martxan jarri beharreko protokoloari buruzko "informazio gutxi" jaso zutela salatu zuen Satsek, Euskadiko Erizainen Sindikatuak, eta informazio hori berandu heldu zela gaineratu zuen. Egun berean, ebola izan zezakeelakoan Basurtuko ospitalean zegoen gizonezkoa "ondo" eta "analisien zain" zegoela jakinarazi zuen Osakidetzak. Egunaren amaieran, Basurtuko ospitalean ingresatuta zegoen gizonezkoak “negatiboa” eman zuen analisian, baina positiboa eman zuen malarian, EITBk jakin ahal izan zuenez.\nAbuztuaren 21ean, ebola zuen AEBko medikuak alta jaso zuen ZMapp hartu ostean. Nancy Writebol misiolariari ere botika esperimentala ematea erabaki zuten agintariek, baina honek ez zuen hobera egin.\nEgun berean, Basurtuko erizainek ebolaren birusaren aurrean martxan jarri beharreko protokoloari buruzko informazioa bazutela jakitera eman zuen Eusko Jaurlaritzaren Osasun Sailak.\nAbuztuaren 22an jakitera eman zenez, ebola birusaz kutsatuta egon zitezkeelakoan Bartzelonako Clinic Ospitalean eta Zaragozako Miguel Servet ospitalean bakartuta zeuden bi gaixoak ez zeuden birusaz kutsatuta. Egun berean, "Ibilbide orria" diseinatu zuen Munduko Osasun Erakundeak Mendebaldeko Afrikan ebola izurriteari aurre egiteko. Gaitzari aurre egiteko, sei eta bederatzi hilabete artean beharko zirela aurreikusi zuen. Ordurako, 1.350 pertsona hil ziren Ginean, Sierra Leonan, Liberian eta Nigerian ebolak jota.\nAbuztuaren 24ean, ebola birusaz kutsatutako lehen britainiarra aberriratu zuen Erresuma Batuak. Aberriratu zuten gaixoa Sierra Leonan bizi zen osasun langile bat zen. Egun berean, Kongoko Errepublika Demokratikoak ebolaz hildako 2 kasu baieztatu zituen. Ebola birusa herrialdeako Ecuador probintzian zabaldu zen, Kongoko mugatik gertu. Munduko Osasun Erakundeak ebola birusaren ondorioz 1.427 pertsona hil eta 2.615 pertsona gaixotu zirela baieztatu zuen.\nAbuztuaren 25ean, adierazi zenez, Kongoko Errepublika Demokratikoan abuztuaren 24ean antzemandako ebola-agerraldia berria zen eta ez zuen Afrikako Ekialdean martxoan agertutakoarekin inolako loturarik. Egun horretan agertutakoa herrialde horretan agertzen zen zazpigarrena zen. Horietako azkena Ekuadorreko probintzian sortu zen, alegia, leku berean, herrialdearen ipar ekialdean.\nAbuztuaren 27an, Kongoko ebola kasuak independenteak zirela baieztatu zuen MOEk. Birusaren jatorria ustez ebolarekin kutsatuta zegoen animalia basati bat zen. Uztailaren 28a eta abuztuaren 18a bitartean ustez ebolaz kutsatutako 24 pertsona zenbatu ziren, eta horietatik 13 hil egin ziren. 1976az geroztik Kongoko Errepublika Demokratikoan ebola agertzen zen zazpigarren aldia zen. Bestalde, birusa Afrika Mendebaldean agertzen zen lehen aldia zen, eta ordurako 1.427 pertsona hil zituen.\nAbuztuaren 28an, ebola agerraldiak 20.000 pertsonengan eragina izan zezakeela ohartarazi zuen Osasunaren Mundu Erakundeak. Ginean, Liberian, Sierra Leonan eta Nigerian ordurako 1.552 hildako utzi zituen. Sierra Leonan izan zuen ebolak eragin handiena, 935 kasurekin eta 380 hildakorekin. Atzetik Ginea zegoen, 482 kasu eta 287 hildakorekin. Liberiak jarraitzen zion zerrenda honi, 225 hildako izan baitziren bertan eta, amaitzeko, Nigerian, 13 kasu eta bost hildako izan ziren. Egun berean, Juliana Bonoha sinestunak alta jaso zuen 21 egunen ostean. Miguel Pajaresekin elizgizonarekin batera Espainiaratu zuten Liberiatik. Bestalde, ebola izan zezakeelakoan Bartzelonako Clinic Ospitalean zegoen gaixoak ez zuen ebolarik. Iragan astean lehenengo aldiz jarri zen martxan protokoloa Bartzelonan, 36 urteko diplomatiko senegaldar batek ebola izan zezakeelakoan.\nAbuztuaren 29an, herrialdeko lehen ebola kasua baieztatu zuen Senegalek. 21 urteko unibertsitateko ikasle ginearra zen gaixoa, eta hemorragia zantzuekin ospitaleratu zuten Dakarren. Ordura arte, Munduko Osasun Erakundearen arabera, guztira 1.552 pertsona hil ziren ebolagatik, eta 3.069 kasu atzeman ziren.\nAbuztuaren 31ean, 120 mediku eta erizain baino gehiago hil zituen ebolak Afrikako mendebaldean, agerraldia martxoan jakinarazi zutenetik, Osasunaren Mundu Erakundeak (OME) zabaldu zuenez. Esaterako, ikerketa bateko 60 adituetatik bost Kenema Sierra Leonako Ospitalean hil ziren ebolak jota, ikerketa bukatu baino lehen. Ospitale horretako langileek greba hasi zuten. Gaixoa eta medikuaren artean kutsatzeko arrazoi nagusia babesteko materialaren gabezia izan ohi zen.\nIrailaren 3an, ebolak Afrika mendebaldean 1.900 hildako eragin zituela ohartarazi zuen OMEk. Horrez gain, OMEko idazkari nagusiak ohartarazi zuen ordurako 3.000 zirela Sierra Leonan, Liberian, Nigerian eta Ginean antzeman ziren birus kasu probableak.\nIrailaren 6an, Munduko Osasun Erakundeak (MOE) iragarri zuenez, azarorako espero zuen izatea ebolaren kontrako bi txertoren prototipoak, aurrena birusaz kutsatzeko arrisku gehien zuten langileei emateko. Gaitzak 2.100 heriotza baino gehiago eragin zituen ordurako Afrika mendebaldean. Bestalde, Sierra Leonak lau eguneko "itxiera" ezarri zuen irailaren 18an hasita, gaixotasunaren zabaltzea ekidin nahian.\nIrailaren 9an, ebola kasuei aurre egiteko protokoloa martxan jarri zuen Osakidetzak arratsaldean. Pazientea 38 urteko gizonezko bat zen. Gizona Sestaon bizi da, baina Nigeriakoa zen. Gaixoa egonkor zegoen Basurtuko ospitalean.\nIrailaren 10ean, birusaz kutsatuta egon zitekeelakoan Bilbon Basurtuko ospitalera eramandako gaixoak ez zuen ebola. Gaixoari egin zizkioten mediku azterketek erakutsi zuten ez zegoela birusaz kutsatuta. Sestaon bizi zen 38 urteko gizonezkoak malaria gaitza zeukan.\nIrailaren 11ean, hirugarren aldiz aktibatu zuten ebolaren aurkako protokoloa, eta hirugarren aldiz suertatu zuen gaixoak malaria edukitzea. Gizon batek Tuterako Reina Sofia ospitalera jo zuen, Nafarroan, 38,3 °C baino kalentura handiagoarekin. Iruñeko Ospitale Gunera eraman zuten; azterketak egin, eta hango laborategian egiaztatu zuten ez zuela ebolarik, malaria baizik. Protokoloa indarrean edukiko zuten, hala ere, Madrilgo laborategien emaitzak jaso arte.\nIrailaren 12an zabaldu zenez, ebola agerraldiak 2.400 pertsona hil zituen Afrikako mendebaldean, martxotik, eta beste 4.784 kutsatu, Margaret Chan Munduko Osasun Erakundeko (MOE) zuzendari nagusiak emandako datuen arabera. Egun berean, ebola birusaren kontrako protokoloa bertan behera utzi zuen Nafarroako Gobernuko Osasun Departamentuak. Nafarroako Ospitalean dagoen pazienteari ostegunean proba egin zioten eta negatibo eman zuen. Majadahondako Mikrobiologia Zentro Nazionalak negatiboa baieztatu zuen egun horretan.\nIrailaren 14an, ebolaren kontrako protokoloa martxan jarri zuten Donostiako Ospitalean. Gasteizen bizi zen Nigeriako emakume bat zen eria; duela 15 egun itzuli zen bere herrialdetik, eta sukar handiarekin ospitaleratu zuten. Egun berean ziurtatu zenez, Donostia Ospitalean zegoen gaixoak ez zeukan ebola. Osasun Sailak jakitera eman zuenez, malaria gaitza zuen eta tratamendua jarri zioten.\nIrailaren 15ean, egoera koordinatzen laguntzeko bidaliko zituzten AEBek militar gehiago; horrez gain, gaitzaren tratamendurako hamazazpi zentro eraikiko zituzten, eta osasun arloko 500 langile trebatu. 600 milioi dolar arteko laguntza eman zitzaketela ere adierazi zuten AEBek.\nIrailaren 16an, Nazio Batuen Erakundearen kalkuluen arabera, 1.000 milioi dolar (772,4 milioi euro) behar ziren ebolaren epidemiari Afrika mendebaldean aurre egiteko. Munduko Osasun Erakundeak jakitera eman zuenez, dagoeneko 5.000 ziren gaitzak jotako pertsonak, eta erdiak hil egin ziren.\nIrailaren 20ean zabaldu zenez, ebolarekin kutsatutako beste gaixo bat Espainiaratuko zuen Gobernuak. Manuel Garcia Viejo Sierra Leonako Lunsar hiriko ospitale bateko zuzendaria zen, eta gaixo zegoela jakin zuenean Espainiara eramateko eskatu zuen.\nIrailaren 21ean, Menorcako Mateu Orfila ospitaleak ebolaren protokoloa aktibatu zuen, gaixo batek birusa izan zezakeelakoan. Afrikatik itzuli zen 27 urteko emakume espainiar batek ebola zantzuak zituen eta badaezpadako neurriak hartu zituzten. Emakumeak sei hilabete igaro zituen Senegal eta Guinea Conakry herrialdeen arteko mugan dagoen Kedougou eskualdean.\nEgun berean zabaldu zenez, ebolarekin kutsatutako espainiarra goizaldean iritsiko zen Madrilera.\nIrailaren 22an, Manuel Garcia Viejo, ebola zuen 69 urteko mediku eta elizgizon espainiarra, Madrilgo Carlos III.a Ospitalean zuten, Espainiako Gobernuak Sierra Leonatik aberriratu eta gero. Hain zuzen ere, hegazkin militar batean atera zuten Afrikatik, eta goizaldean iritsi ziren Madrilera. Zmapp sendagaia agortuta zegoen, eta, beraz, beste tratamendu bat eman beharko zioten Manuel Garcia Viejori.\nEgun berean, ebola sintomak zituen 27 urteko emakume espainiarra Palmako Son Espases Ospitalera eraman zuten Menorcatik mediku batek lagunduta, hegazkinez. Halaber, OME Osasunaren Mundu Erakundeak ebola birusak gaixotutako 5.762 lagun zenbatu zituen. Guztira, 2.793 lagun hil ziren eritasunaren ondorioz. Erakundearen arabera, Senegal eta Nigeria gaixotasunaren hedapena kontrolatzeko bidean ziren.\nIrailaren 23an zabaldu zenez, litekeena zen gaitzak 550.000 eta 1,4 milioi herritar artean kutsatzea 2015ko urtarrilerako, AEBetako Gaixotasunen Prebentzio eta Kontrolerako Zentroen arabera. Ebolak jada 2.803 lagun hil zituen Afrika Mendebaldean.\nIrailaren 25ean, Manuel Garcia Viejo erlijiosoa hil zen, ebolak jota. Garcia Viejo Madrilgo Carlos III ospitalean zegoen. 69 urteko Manuel Garcia Viejo ebolak hil zuen bigarren espainiarra zen. Espainiaratu zutenetik, Zmapp sueroaren ordezko tratamendu bat bilatu zuten Carlos III ospitaleko medikuek.\nUrriaren 2an jakin zenez, NBCko kazetari bat ebolaz kutxatu zen Liberian. Ebolari buruzko informazioa lantzen ari zen kameralaria Monrovian. Ondoezik zegoela eta, Mugarik Gabeko Medikuen zentro batera joan zen eta han atzeman zioten gaixotasuna. Aste honetan bertan beste kasu bat ezagutu zen AEBn. Munduko Osasun Erakundeak eman zituen datuen arabera, ordurako 3.338 lagun hil ziren Afrikan ebolak jota. Beste datu batzuen arabera, OME Osasunaren Mundu Erakundearen arabera, 7.470 ziren Ebola birusak kutsatutako lagunak. Horietako 3.431 hil ziren. Epidemia pairatzen zuten herrialdeetako datuen arabera, Liberian zeuden kutsatu gehien: 3.834. Ginean, epidemia sortu zen herrialdean, 1.199 ziren gaixoak.\nUrriaren 5ean, Ebolaren kontrako protokoloa jarri zuten martxan Bilbon. 31 urteko emakume bat zegoen Basurtuko Unibertsitate Ospitalean ingresatuta. Izatez nigeriarra zen, eta Bilbon bizi da. Aurreko egunean itzuli zen jaioterritik.\nSakontzeko, irakurri: «Ebola Espainian»\nUrriaren 6an, Manuel Garcia Viejo misiolaria Madrilgo Carlos III ospitalean artatu zuen erizain batek ebola zuen. Emakumeak positibo eman zuen lehen azterketan, eta baita bigarrenean ere. Pazientea goizean ospitaleratu zuten birusaren sintoma posibleekin. Krisi kabinetea deitu zuten Espainiako aurreneko kutsatzea aztertzeko. Egun berean, Bilbon erietxeratuta zegoen 31 urteko andre bat. Nigeriatik iritsi berria zen, eta sukarra zuen. Egonkor zegoela azaldu zuten.\nUrriaren 7an, Basurtuko Unibertsitate Ospitalean eta Madrilgo Carlos III. Institutuaren laborategian egindako frogek baztertu egin zuten Bilbon erietxeratuta zegoen pazientea ebolaren birusarekin kutsatuta zegoela.\nUrriaren 8an, 24 milioi euroren "premia" zuela argudiatu zuen FAOk, eta azaldu zuen 90.000 familiari laguntzeko erabiliko zutela. Besteak beste, izurritea zabaltzea saihestea eta elikagaien segurtasuna epe luzera bermatzea zen FAOren helburua. Bestalde, bilera egin zuen Osasun Segurtasunerako Europako Batzordeak, Europako Batasunean ebolarekin kutsatutako lehen kasuaz hitz egiteko. Espainiako kasuan gaixotasunaren jatorriaren gaineko informazio osoa bildu ondoren, protokoloak berrikusiko zituzten, bereziki ospitaletan.\nEgun berean jakin zenez, 7.563 lagun kutsatu zituen, eta 3.481 hil Afrikan. Europako eta AEBetako ospitaleetan hainbat gaixo artatu zituzten, Afrikatik etxera bueltan ekarriak tratamendu egokiago bat jaso zezaten. AEBetan artatu zituzten bost gaixoetatik hiruk osatzea lortu zuten. MSF Mugarik Gabeko Medikuekin Liberian aritutako erizain frantses bat, berriz, Avigan antibiral esperimentalarekin tratatuta osatu zuten, Frantziako ospitale militar batean. Alemanian, berriz, Afrikako osasun alorreko bi langile artatu zituzten.\nBestalde, ebolaz kutsatutako lehen pazientea hil zen AEBetan. Thomas Eric Duncan Liberian kutsatu zen ebolaz, baina gaitzak AEBetan zela egin zuen agerraldia. Azken egunetan egoera oso larrian izan zen.\nHalaber, Freetown hiriburuan, greba hasi zuten urriaren 7an gaitzak hildakoak lurperatzeaz arduratzen ziren langileek, aurreko asteko soldata ez zutelako jaso. Sierra Leonako Gobernuaren soldatapeko langileak zeuden greban, eta Gurutze Gorriarekin ari ziren lur-emaileek, Osasun Ministerioarekin lankidetzan, jardunean jarraitu zuten. Sierra Leonan, epidemiari aurre egiteko Gobernuak agindutako hiru eguneko itxialdia amaitu eta 200 ebola kasu berri atzeman zituzten. Ebolari buruzko segurtasun protokoloak berrikusteko aukera aztergai zuen Bruselak.\nGainera, Liberia, Ginea eta Sierra Leonan milaka lagun hiltzeaz gain, ebolak «hondamendi ekonomiko bat» ere eragingo zuen Afrika mendebaldean. Munduko Bankuak kalkulatu zuen izurritearen eragin ekonomikoa 25.800 milioi euro izango zela izurritea 2015 amaierarako kontrolatzen ez bazen, hau da, eskualdeko herrialdeen BPGaren halako 2,5.\nUrriaren 9an, Europako Batasuneko herrialdeek bidaiarien joan-etorrietan kontrolak ezartzea aztertuko zutela zabaldu zen. Afrikan 3.879 ziren ebolaz hildakoak, eta 8.033 lagun kutsatu ziren. Osasunaren Mundu Erakundeak emandako datuen arabera, Liberiari eragin zion bereziki, gutxienez 2.210 baitziren hildakoak. Bestalde, ustez ebola zuen britainiar bat hil zen Mazedonian.\nUrriaren 10ean, ebolak zazpi herrialdetan 4.033 pertsona hil zituela jakitera eman zuen Munduko Osasun Erakundeak. Gehienak Liberian, Sierra Leonan eta Ginea Konakryn hil zituela azaldu zuen; izan ere, pandemia bertan hasi zen 2014ko martxoan. Urriaren 8ra arte 8.399 lagun kutsatu ziren, aurreko balantzean baino 366 gehiago.\nUrriaren 12an, Berriak egindako elkarrizketan, Akunda Pallangyo, UNMEERen bozeramailearen arabera, «Ez da osasun arazoa soilik; konplexuagoa da». NBEk, lehenbiziko aldiz, larrialdi publiko bati aurre egiteko misio bat sortu zuen: UNMEER. Helburua ebolaren kontrako borrokan baliabideak eskaintzea eta koordinatzea zen. Tresna guztiak gutxiegi zituzten.\nEgun berean, osasun langile bat ebolaz kutsatu zen AEBn, gaixo bat zaindu ondoren. Lehendabiziko frogan positibo eman zuen. Langileak urriaren 8an ebolak jota Dallasen hil zen liberiarra artatu zuen. Gaixotasunen Prebentziorako eta Kontrolerako Zentroko zuzendariak azaldu zuenez, segurtasun protokoloan izandako hausturagatik kutsatu zen Dallaseko ospitale bateko osasun langilea. Thomas Eric Duncan gaixoarekin harremanetan egon ziren pertsona guztiak ebola birusaren eramaileak izan zitezkeen. Barack Obama AEBko presidenteak protokoloan izandako balizko haustura ikertzeko eskatu zion Gaixotasunen Kontroleko Zentroari. Halaber, aipaturiko zentroko langileak Dallaseko ospitalera bidaltzea eskatu zuen, agintarien laguntzaz infekzioa kontrolatzeko prozeduren eta materialaren erabilera gertutik kontrolatzeko..\nUrriaren 13an, Dallasko transmisio kasuan protokoloa 'hautsi' zela aitortu zuen AEBk. Osasun agintariak ebolaz kutsatu zen osasun langilearekin kontaktua izan zuten pertsonak identifikatzen ari ziren. Egun berean, osasun langileen greba mehatxua zegoen Liberian, ebolagatik. Gobernuak 400 euroko arrisku saria agindu zien hilean, baina laguntzaile eta ehorzle kopuru handiagatik soldatak ordaintzeko arazoak zituen. Langileek 550 euro eta babes neurriak eskatzen zituzten. Liberian 95 osasun langile hil zituen gaitzak.\nUrriaren 14an, ebolaz kutsatutako NBEko langile bat hil zen Alemanian. Nazio Batuen Erakundeak Liberian zuen Misioaren osasun arduraduna zen zendutakoa. Beste bi gaixo artatzen ari ziren Alemanian. Frankfurten beste eri bat artatzen ari ziren, Sierra Leonan kutsatutako mediku ugandar bat. Bestalde, ebolaz kutsatutako bidaiariak atzemateko kontrolak abian ziren Heathrown. Sierra Leona, Liberia eta Ginea Konakrytik zetozen bidaiariei gorputzeko tenperatura neurtu eta euren osasunari buruzko galdera-sorta egiten zieten. Bestalde, abenduaren hasieran, asteko 5.000-10.000 ebola kutsatu izango zirela uste zuen Munduko Osasun Erakundeak (OMS). Gaixotasunak abenduko lehen astean "goia jotzea espero" zuen Munduko Osasun Erakundeak. Hortik aurrera kutsatuen kopuruak pixkanaka-pixkanaka behera egitea espero zuen OMSk.\nEgun berean, OME Osasunaren Mundu Erakundeak jakinarazi zuen gaitzak 4.447 pertsona hil zituela. Liberian, bestalde, iragarpenak bete, eta osasun langileek greba mugagabea hasi zuten, soldata handiagoen eske.\nUrriaren 15ean, beste ebola kasu bat atzeman zuten AEBetan. Aurrekoa bezala, Dallasko ospitale presbiterianoko osasun langilea zen kutsatua. Han hil zen, ebolak jota, Thomas Eric Duncan liberiarra. Birusa atzeman aurreko egunean, erizain horrek hegaldi bat hartu zuen, eta zaintzan jarri zituzten 132 bidaiariak.\nUrriaren 16an, EBk bidaiarien datuak partekatuko zituela ebolari aurre egiteko jakin zen. Gainera, birusaren agerraldiak zeuden herrialde afrikarretan indartu egingo zituzten aireportuetako kontrol neurriak.\nUrriaren 20an, Nigeria ebolatik garbi zegoela adierazi zuen Osasunaren Mundu Erakundeak, 42 egunean kutsatze zantzurik ez zelako izan. Ebolaren aurkako NBEren arduradun David Nabarrok, berriz, Kubaren «laguntza izugarria» eskertu zuen, mediku eta erizainak Afrikara bidaltzeagatik.\nUrriaren 21an jakin zenez, AEBk Espainiako baseak erabiliko zituen ebolaren aurkako borrokan. AEBko hegazkinek geldialdia egin ahalko zuten Rota eta Moron de la Frontera udalerrietako base militarretan. Defentsa ministroak aurreko egunean eman zizkion protokoloaren xehetasunak Andaluziako Gobernuari.\nUrriaren 22an, ebolaren birusak ia 10.000 lagun kutsatu zituen, ia guztiak Afrika mendebaldean. Osasunaren Mundu Erakundeak jakinarazi zuenez, hilak 4.877 ziren. Senegal eta Nigeria ebolatik garbi zeuden.\nUrriaren 24an, bi txerto Afrikan, abenduan, probatzen hastea espero zuen OMSk. Saiakuntzak Liberian hasteko egitasmoa zutela jakitera eman zuen Munduko Osasun Erakundeak. Bestalde, New Yorkeko ospitalean zegoen medikuak positibo eman zuen ebolaren bigarren proban. Egun berean, haur bat ebolarekin kutsatu zen Malin, eta harekin harremana izan zuten 43 pertsona zaintzapean zeuzkaten. OMEk jakinarazi zuen zazpi txerto probatzen ari zirela, eta 2015 erdirako ehunka mila dosi prest izatea espero zuela. Bruselak 1.000 milioi agindu zituen gaitzari aurre egiteko.\nUrriaren 25ean, 10.000 lagunek baino gehiagok zuten ebola, Osasun Erakundearen arabera. Munduko Osasun Erakundeak jakitera eman zituen datuen arabera, ia 5.000 lagun hil ziren. Azken agerraldian 10.141 pertsona gaixotu ziren, eta horietatik 4.922 hil egin ziren. Osasun Erakundeak ondorengo moduan banatu zituen herrialdeak eta horietan zeuden gaixoak: Liberian 4.655 zeuden, Sierra Leonan 3.896, Ginean 1.553, Nigerian 20, AEBn lau eta Senegalen, Espainian eta Malin bana. Epidemia hasi zenetik 450 osasun-langile gaixotu ziren. Horietatik 228 Liberian zeuden, 127 Sierra Leonan, 80 Ginean, hiru AEBn eta bat Espainian. 244 hil egin ziren.\nUrriaren 29an, OME Osasunaren Mundu Erakundearen arabera, 13.700 pertsona baino gehiago kutsatu ziren ebolarekin martxoaz geroztik, epidemia hedatzen hasi zenetik. Ginea, Sierra Leona eta Liberia ziren gune kritikoenak. Liberian, lehenbiziko aldiz, zertxobait gutxitu ziren kutsatuak. OMEk, baina, arretari eusteko eskatu zuen. AEBek 4.000 soldaduko misio bat igorriko zuten Afrikara; itzulitakoan, berrogeialdian izango zituzten.\nAzaroaren 6an jakin zenez, Europako Batzordeak eta farmazia industriak 280 milioi euro emango zituzten ebolaren sendabideak ikertzeko. Aurrez beste 1.000 milioi agindu zituzten 28 estatu kideek.\nAbenduaren 26rako, ebolak kalte handia egin zuen Sierra Leonan. Birusaren eragina gutxitu arren, landaguneetako biztanleek, gaitzari eta olio palmaren monolaborantza sustatu zuten multinazionaleen aurka egin behar zuten. Sierra Leonako iparraldea hiru egunez 'ixtea' onartu zuen bertako gobernuak, ebolagatik. Izan ere, 2013an hasitako kutsatze katea ez zen eten.\nEgun hori arte, Afrikatik kanpo hiru lagun hil ziren ebolaz. Abenduaren 24 arteko datuen arabera, 7.588 ziren hilak: 3.384; Sierra Leonan, berriz, 2.582; 1.607 Ginean; zortzi Nigerian; sei Malin; eta bat Ameriketako Estatu Batuetan. Kutsatuak, berriz, 19.497 ziren: Sierra Leonan 9.004; Liberian 7.862 dira; eta 2.597 Ginean.\nAbenduaren 29an, ebola kasu bat antzeman zuen Eskoziako Gobernuak Glasgown. Gaixoa Gartnavel ospitalean zaintzapean eta bakartuta jarri zuten neurri gisa. Pazientea osasun-langile bat zen, Sierra Leonatik etorritakoa aurreko egunean.\nUrtarrilaren 2an jakin zenez, ebolak ia 20.400 pertsona kutsatu eta 7.989 hil zituen. Sierra Leonan zeuden kasu gehien: 9.633 pertsona kutsatu eta 2.827 hildako. 8.018 lagun kutsatu ziren Liberian, eta 3.423 hil . Ginean 2.730 pertsona kutsatu ziren.\nUrtarrilaren 3an, ebola zuen Pauline Cafferkeyren osasun-egoera gaiztotu egin zen azken bi egunetan eta horrenbestez, gaixotasuna sendatzeko tratamendu esperimental bat eman ziote erizainari.\nUrtarrilaren 9an, OME Osasunaren Mundu Erakundeak esan zuenez ebola birusaren aurkako bi txerto esperimental «seguruak» ziren.\nUrtarrilaren 10ean jakin zenez, Munduko Osasun Erakundeak txertatze masiboa burutuko zuen ebolaren aurka. Kanpainak Liberian, Sierra Leonan eta Ginean egingo zituzten eta guztira 37.000 bat lagunek parte hartuko zuten. Herrialde horietan 8.000 lagunetik gora hil ziren ebolagatik\nEbola zabaltzen lagundu zuten faktoreakAldatu\n2014ko abenduaren 26an, Berrian egindako erreportaian azaltzen zenez, NDFek agindutako doitze politikek lagundu zuten ebola zabaltzen Afrikan. Izan ere, Nazioarteko Diru Funtsak Afrikari emandako diru laguntzek osasun sistemak ahultzea ekarri zuen eta horrek kalte handia sortu zuen.\nEragin ekonomikoa eta laguntzakAldatu\nUrriaren 12an, Berriak zabaldu zuenez, kutsatutako herrialdeak ekonomikoki ito zituen birusaren hedapen geldiezinak: jakien prezioak igo, eta esportazioak eten ziren. Osasun zerbitzuak suntsitu ez ezik, enpresa asko ere ixten ari ziren; krisi ekonomiko sakona eragin zuen epidemiak. Ginearen ekonomia, adibidez, goranzko joera betean zegoen, urteetako ezegonkortasunari buelta emanda. Ebolaren agerpenak, ordea, joera irauli eta behera begira jarri zuen. Sektore ekonomiko oro kolpatu zuen. Lurra lantzeari utzi ziotem nekazariek, sasoiko produktuen uzta kolokan jarriz. Meatzari gehiago zeuden, halaber, lanik gabe, enpresek hala behartuta.\nLiberian, jarduera ekonomikoan ere agerikoa zen birusaren eragina: %5,9ko hazkundea espero zuten 2014an, baina krisiak erdira apaldu zuen aurreikuspen hori. Sierra Leonaren kasuan hutsean geratuko zen urtebetean esperotako hazkundea. Munduko Bankuak txosten batean ohartarazi zuen izurritearen galerak 25 mila milioi euro ingurukoak izan zitezkeela 2015ean. Nazioarteko merkatuetan Madrilen ebolaz kutsatutako erizainaren berri izan ostean, hondoa jo zuten turismo etxeek, eta London Mining konpainia %76 jaitsi zen.\nMunduko Bankuak 315 milioi euro hitzeman zituen osasun zerbitzu ahulak hobetzeko. Nazioarteko Diru Funtsak, bestalde, 100 milioi euro jarri zituen larrialdiko finantza laguntza gisa.\nUrriaren 11ean, agintariek azkartu egin zuten txertoak eta botikak probatzeko prozesua, ebola zabaltzen eta hildakoen kopurua igotzen ari zela ikusita. Ordura arteko emaitzak onak ziren, baina lehen probak bakarrik egin zituzten. Proba epeak murrizteko eta urratsetan jauziak egiteko baimena eman zien OMEk: txerto esperimentalak, gizaki heldu gutxi batzuetan probatu ondoren zuzenean milaka afrikarri jartzen hasiko ziren, Ginean, Liberian eta Sierra Leonan.\nEbolaren kontrako txertoak probatzen ari ziren, esaterako, GlaxoSmithKline (GSK) eta NewLink Genetics. GSK AEBetako Alergien eta Gaixotasun Infekziosoen Institutuarekin ari zen elkarlanean; NewLink Genetics, Kanadako Osasun Publikoko Agentziarekin. Zalantza etikoak ere bazeuden. GSKk Afrika mendebaldean ebolaz kutsatutako gaixoak artatzen zituzten osasun langileak baliatu nahi zituen bere txertoa probatzeko.\nEbola zabaltzeko arriskua antropologiaren ikuspegitikAldatu\nAdituek iragarria zuten oso handia zela Frantzian eta Erresuma Batuan urrian ebolaren birusa zabaltzeko arriskua. [[Boston]go Unbivertsitateko Eredu Sistemiko Biologiko eta Sozio-Teknikoetako Laborategiak (MoBS) 2014ko urriko lehen astean iragarri zuen Frantziak %75eko arriskua zeukala ebolaren birusa bertara zabaltzeko urriaren amaierarako. Erresuma Batuak ere aukera handia zeukan: %50. Belgikak, Alemaniak eta Suitzak ere arrisku handiagoa zuten kutsatuak izateko Espainiak baino. Hala ere, Afrikatik kanpo, munduko lehen kasua Espainian gertatu zen.\nEbolaren agerraldian kasuen eta hilen garapena.\n2014-08-09 1848 1013 506 373 599 323 730 315 13 2\n2014-08-06 1779 961 495 367 554 294 717 298 13 2\n2014-08-04 1711 932 495 363 516 282 691 286 9 1\n2014-08-01 1603 887 485 358 468 255 646 273 4 1\n2014-07-30 1440 826 472 346 391 227 574 252 3 1\n2014-07-27 1323 729 460 339 329 156 533 233 1 1\n2014-07-23 1201 672 427 319 249 129 525 224\n2014-07-20 1093 660 415 314 224 127 454 219\n2014-07-18 1048 632 410 310 196 116 442 206\n2014-07-15 964 603 406 304 172 105 386 194\n2014-07-10 888 539 409 309 142 88 337 142\n2014-07-08 844 518 408 307 131 84 305 127\n2014-07-02 759 467 413 303 107 65 239 99\n2014-06-24 599 338 390 270 51 34 158 49\n2014-06-18 528 337 398 264 33 24 97 34\n2014-06-10 474 252 372 236 13 9 89 7\n2014-06-05 438 231 344 215 13 9 81 7\n2014-06-02 354 208 291 193 13 9 50 6\n2014-05-27 309 200 281 186 12 9 16 5\n2014-05-23 270 181 258 174 12 9\n2014-05-14 245 164 233 157 12 9\n2014-05-05 243 162 231 155 12 9\n2014-04-30 233 153 221 146 12 9\n2014-04-23 220 143 208 136 12 9\n2014-04-21 215 136 203 129 12 9\n2014-04-17 209 129 197 122 12 9\n2014-04-10 169 108 157 101 12 9\n2014-04-07 163 102 151 95 12 7\n2014-04-02 135 88 127 83 8 5\n2014-04-01 130 82 122 80 8 2\n2014-03-31 114 70 112 70 2 0\n2014-03-27 103 66 103 66\n2014-03-26 86 60 86 60\n2014-03-25 86 59 86 59\nEbolaren zabalkundea 2014ko apirilean.\nHorrela ipintzen eta kentzen da ebolaren kontrako babes jantzia\n↑ virus disease, West Africa – update», Organización Mundial de la Salud, 2014-07-27\n↑ «Chronology of Ebola Hemorrhagic Fever Outbreaks», Centers for Disease Control and Prevention, 2014-07-25\n↑ «Izuaren epidemia Afrikan», Berria, 2014-08-08\n↑ a b Oihan Vitoria, «IZURRIAREN EPIZENTROA, BAKARTUTA», Berria, 2014-10-12\n↑ http://www.berria.eus/albisteak/94333/alerta_gorria_ezarri_du_nigeriak_ebola_zabaltzea_galarazteko.htm Berria, 2014-07-26\n↑ «729 pertsona hil dira ebolagatik Afrikan», EiTB, 2014-07-31\n↑ «Sierra Leona, larrialdian ebolagatik», Berria, 2014-08-01\n↑ «Afrikako Batasunak "mundu mailako erantzun bat" eskatu du Ebola gelditzeko», Berria, 2014-08-01\n↑ «Ebolak 887 lagun hil ditu Mendebaldeko Afrikan», EiTB, 2014-08-04\n↑ «Ebolatik babesteko neurriak areagotuz doaz», Berria, 2014-08-05\n↑ «Ebolarekin kutsatutako elizgizona Espainiaratuko du Gobernuak», EiTB, 2014-08-05\n↑ «Ebolagatik hildakoak 900 baino gehiago dira Afrikan», Berria, 2014-08-06\n↑ «Espainiaratzearekin arriskurik ez dagoela ziurtatu du Gobernuak», EiTB, 2014-08-06\n↑ «Ebola duen elizgizon espainiarra 'egonkor' dago, Madrilen jada», EiTB, 2014-08-07\n↑ «Nazioarteko larrialdi egoera ezarri du Munduko Osasun Erakundeak», EiTB, 2014-08-08\n↑ «OMEk nazioarteko larrialdia ezarri du Ebola birusagatik», Berria, 2014-08-09\n↑ «Pascaline moja, Pajaresen lankidea, hil da ebolak jota Liberian», EiTB, 2014-08-09\n↑ «Gineak mugak itxi ditu, Ebolagatik», Berria, 2014-08-09\n↑ «Atzerritik ekarritako sendagaia hartuko du Pajaresek, ebolaren aurka», EiTB, 2014-08-10\n↑ «Boli Kostak ebola duten herrialdeetako hegaldiak debekatu ditu», EiTB, 2014-08-11\n↑ «OMSk ebolaren aurkako sendagai esperimentalen erabilera onartu du», EiTB, 2014-08-12\n↑ «Ebola birusak jotako apaiz espainiarra hil da», Berria, 2014-08-12\n↑ «Ebolak 1.069 pertsona hil ditu, Munduko Osasun Erakundearen arabera», EiTB, 2014-08-13\n↑ «Miguel Pajaresen hileta gaur egingo dute, Madrilen», EiTB, 2014-08-13\n↑ «Liberiak ZMapp botika esperimentalaren laginak jaso du dagoeneko», EiTB, 2014-08-14\n↑ «Mugarik Gabeko Medikuak: 'Sei hilabete behar dira ebola kontrolatzeko'», EiTB, 2014-08-15\n↑ «Ebolaren aurkako protokoloa aktibatu dute, balizko kasu bategatik», EiTB, 2014-08-17\n↑ «Alacanten ospitaleratutako gaixoak ez dauka ebolarik», EiTB, 2014-08-18\n↑ «Mugetan azterketa zorrotzak egiteko esan die MOEk afrikar herrialdeei», EiTB, 2014-08-18\n↑ «Ebolaren aurkako protokoloa aktibatu dute Basurtuko ospitalean», EiTB, 2014-08-18\n↑ «Ebolak 1.229 pertsona hil ditu Mendebaldeko Afrikan, MOEren arabera», EiTB, 2014-08-19\n↑ «Basurtuko erizainek ebolaz informazio gutxi jaso dute, Satseren ustez», EiTB, 2014-08-19\n↑ «Basurtuko pazientea 'ondo' dago, ebolaren 'analisien zain'», EiTB, 2014-08-19\n↑ «Bilboko gaixoak ez du ebolarik, malaria baizik», EiTB, 2014-08-19\n↑ «Ebola zuen AEBko medikuak alta jaso du ZMapp hartu ostean», EiTB, 2014-08-21\n↑ «Jaurlaritzak dio Basurtuko erizainek bazutela ebolaz informazioa», EiTB, 2014-08-21\n↑ «Bartzelonako eta Zaragozako bi gaixoak ez daude ebolaz kutsatuta», EiTB, 2014-08-22\n↑ «Sei eta bederatzi hilabete artean ebolari aurre egiteko, MOEren ustez», EiTB, 2014-08-22\n↑ «Ebola gaitzaz kutsatutako lehen britainiarra aberriratu du Londresek», EiTB, 2014-08-24\n↑ «Kongoko Errepublika Demokratikoak ebolaz hildako 2 kasu baieztatu ditu», EiTB, 2014-08-24\n↑ «Kongoko ebola-agerraldi berria ez dago Afrikako Ekialdekoekin lotuta», EiTB, 2014-08-25\n↑ «Kongoko ebola kasuak independenteak direla baieztatu du MOEk», EiTB, 2014-08-27\n↑ «Ebolak 20.000 pertsonengan eragina izan dezakeela uste du OMEk», EiTB, 2014-08-28\n↑ «Juliana Bonoha sinestunak alta jaso du 21 egunen ostean », EiTB, 2014-08-28\n↑ «Bartzelonako gaixoak ez du ebolarik», EiTB, 2014-08-28\n↑ «Herrialdeko lehen ebola kasua baieztatu du Senegalek», EiTB, 2014-08-29\n↑ «Ebolak 120 mediku eta erizain baino gehiago hil ditu Afrikan», EiTB, 2014-08-31\n↑ «Ebolak Afrika ekialdean 1.900 hildako eragin dituela ohartarazi du OMEk», Naiz, 2014-09-03\n↑ «MOEak azarorako espero du izatea ebolaren aurkako bi txerto», EiTB, 2014-09-06\n↑ «Ebola kasu berri posible bat antzeman du Osakidetzak Bizkaian», EiTB, 2014-09-09\n↑ «Basurtuko gaixoak ez du ebola», EiTB, 2014-09-10\n↑ «Malaria duen beste gaixo batekin abian jarri dute ebolaren protokoloa, Iruñean», Berria, 2014-09-12\n↑ «Ebolak 2.400 pertsona hil ditu jada Afrikako mendebaldean», EiTB, 2014-09-12\n↑ «Ebolaren aurkako protokoloa bertan behera utzi dute Nafarroan», EiTB, 2014-09-12\n↑ «Ebolaren kontrako protokoloa martxan jarri dute Donostiako Ospitalean», EiTB, 2014-09-14\n↑ «Donostia Ospitalean dagoen gaixoak ez dauka ebola», EiTB, 2014-09-14\n↑ «AEBek ebolaren aurkako plana indartuko dute», Berria, 2014-09-16\n↑ «NBEk dio 1.000 milioi dolar behar direla ebolari aurre egiteko», EiTB, 2014-09-16\n↑ «Ebolarekin kutsatutako beste gaixo bat Espainiaratuko du Gobernuak», EiTB, 2014-09-21\n↑ «Ebolaren kontrako protokoloa aktibatu dute Menorcan», EiTB, 2014-09-21\n↑ «Ebolarekin kutsatutako espainiarra goizaldean iritsiko da Madrilera», EiTB, 2014-09-22\n↑ «Ebola duen espainiarrari ezingo diote sendagai esperimentala eman», EiTB, 2014-09-22\n↑ «Ebola sintomekin Menorcan ospitaleratutako emakumea ebakuatu dute», EiTB, 2014-09-22\n↑ «5.762», Berria, 2014-09-23\n↑ «1,4», Berria, 2014-09-23\n↑ «Manuel Garcia Viejo erlijiosoa hil da, ebolak jota», EiTB, 2014-09-25\n↑ «NBCko kazetari bat ebolaz kutxatu da Liberian», EiTB, 2014-10-03\n↑ «7.470», Berria, 2014-10-04\n↑ «Ebolaren kontrako protokoloa jarri dute martxan Bilbon», EiTB, 2014-10-05\n↑ «Garcia Viejo elizgizona artatu zuen erizain batek ebola du», EiTB, 2014-10-06\n↑ http://www.berria.eus/egilea/garikoitz_goikoetxea, «Ebolaz kutsatu da Madrilen eri bat zaindu zuen erizaina», Berria, 2014-10-07\n↑ «Ebolaren kontrako prestakuntza indartuko du Osakidetzak», Berria, 2014-10-07\n↑ «Europako Batasunak segurtasun protokoloak berrikusiko ditu», Berria, 2014-10-08\n↑ Xabin Makazaga, «Afrikan gaixotuak, jaioterrian artatuak», Berria, 2014-10-08\n↑ «Ebolaz kutsatutako lehen pazientea hil da AEBetan», EiTB, 2014-10-08\n↑ Xabin Makazaga, «Ebolari buruzko segurtasun protokoloak berrikusteko aukera aztergai du Bruselak», Berria, 2014-10-09\n↑ «25.800», Berria, 2014-10-09\n↑ «Ebola duen gaixoaren osasun egoera "oso kritikoa" da», Berria, 2014-10-09\n↑ «Ebolari aurre egiteko batzorde berezi bat sortu du Gobernuak», EiTB, 2014-10-10\n↑ «Osasun langile bat ebolaz kutsatu da AEBn, gaixo bat zaindu ondoren», EiTB, 2014-10-12\n↑ «Dallasko transmisio kasuan protokoloa 'hautsi' zela aitortu du AEBk», EiTB, 2014-10-13\n↑ «Osasun langileen greba mehatxua Liberian, ebolagatik», Berria, 2014-10-14\n↑ «Ebolaz kutsatutako NBEko langile bat hil da Alemanian», EiTB, 2014-10-14\n↑ «Ebolaz kutsatutako bidaiariak atzemateko kontrolak abian, Heathrown», EiTB, 2014-10-14\n↑ «OMS: 'Asteko 10.000 ebola kutsatu izan daitezke abenduan'», EiTB, 2014-10-14\n↑ «Ebolagatik lehen hildakoa Alemanian eta greba Liberian», Berria, 2014-10-15\n↑ «Beste ebola kasu bat atzeman dute AEBetan», Berria, 2014-10-15\n↑ «Ebolarekin beste erizain bat kutsatu da AEBetan», Berria, 2014-10-16\n↑ «EBk bidaiarien datuak partekatuko ditu ebolari aurre egiteko», EiTB, 2014-10-16\n↑ «Ebola amaitutzat eman du OMEk Nigerian», Berria, 2014-10-21\n↑ «AEBk Espainiako baseak erabiliko ditu ebolaren aurkako borrokan», EiTB, 2014-10-21\n↑ «9.936», Berria, 2014-10-23\n↑ «Bi txerto Afrikan, abenduan, probatzen hastea espero du OMSk», EiTB, 2014-10-24\n↑ «Malin aurreneko ebola kasua atzeman dute», Berria, 2014-10-25\n↑ «10.000 lagunek baino gehiagok dute ebola, Osasun Erakundearen arabera», EiTB, 2014-10-25\n↑ «13.700», Berria, 2014-10-30\n↑ «280», Berria, 2014-11-07\n↑ Oskar Epelde, «Eriondo amaigabea Sierra Leonan», Berria, 2014-12-26\n↑ Amagoia Iban, «Urtea, abailan», Berria, 2014-12-26\n↑ «3», Berria, 2014-12-26\n↑ «7.588», Berria, 2014-12-26\n↑ «19.497», Berria, 2014-12-26\n↑ «Ebola kasu bat baieztatu du Eskoziako Gobernuak Glasgown», EiTB, 2014-12-29\n↑ «Ebolak ia 20.400 pertsona kutsatu eta 7.989 hil ditu dagoeneko», EiTB, 2015-01-02\n↑ «Ebolarekin kutsatutako erizain britaniarra oso larri dago», EiTB, 2015-01-03\n↑ OME: «Ebolaren aurkako bi txerto seguruak dira». Berria 2015eko urtarrilaren 10a.\n↑ Munduko Osasun Erakundeak txertatze masiboa egingo du ebolaren aurka. EiTB 2015eko urtarrilaren 11a.\n↑ Iñaki Petxarroman, «NDFren doitze politikek lagundu dute ebola zabaltzen Afrikan», Berria, 2014-12-26\n↑ a b c Oihan Vitoria, «Hondoa jotzear, patrika hutsago», Berria, 2014-10-12\n↑ a b Jakes Goikoetxea, «Itxaropena, presaka», Berria, 2014-10-12\n↑ Iñaki Petxarroman, «Espero ez zen tokitik», Berria, 2014-10-12


Durangoko Merinaldearen Amankomunazgoa - Durangoko Jesuitak ikastetxeako bi ikaslek “Kerik gabeko gelak” amankomunazgoaren lehikaeta irabazi dute\nDurangoko Jesuitak ikastetxeako bi ikaslek “Kerik gabeko gelak” amankomunazgoaren lehikaeta irabazi dute\nDurangoko Jesuitak ikastetxeko bi ikasle- Gorka Junketa eta, Inazio Azurmendi- “Kerik gabeko gelak” izeneko marrazkiaren diseinuan irabazleak suertatu dira, herri mankomunatu artean. Ekimen honen helburua, lehen eta bigarren Derrizgorrezko Bigarren Hezkuntzako 12 eta 14 urte bitarteko ikasleak tabakismotik prebenitzea izan da. Horretarako ikasleek, gazteek erre ez dezaten, marrazki bat edota kamiseta baten diseinua egin behar izan dute.\nGainera ikasleek, irakasleengan tabakoaren inguruko formazioa jaso dute. Esaterako lehen mailako ikasleek tabakoaren inguruko power point bat izan dute galdera desberdinekin eta hauek erantzun behar izan dituzte eta gero eztabaidatu. Bigarren mailakoak berriz drogaren inguruko bideoak izan dituzte ikusgai. Gainera programa honen bitartez, maiatzaren 31a bitartean ez erretzearen banako zein taldeko konpromezua hartu dute.\nBi ikasle hauen diseinua, finalista suertatu da Bizkaiko barne eskualdetako finalean (Durangaldea, Zornotza, Arratia, Lea-Artibai, Basauri, Bermeo, Arrigorriaga eta Galdakao), Sari hauen banaketa maiatzaren 30an izango da, Tabakorik gabeko nazioarteko egunean, Zornotzako Zelaieta zentroan.\nDurangoko mankomunitateko hiru ikastetxek hartu dute parte: San José Jesuitak (Durango), Nevers (Durango) eta IES (Abadiño), guztira 50 marrazki aurkeztu direlarik. Lan guztiak epaimahai batek baloratu ditu, bai leloa zein kreatibitatearen inguruan. Ikasle guztiek irabazle suertatzen den marrazkiarekin kamiseta serigrafikatua jasoko dute.\n“Kerik gabeko programa” 14 herrialdeetan burutzen da, “Gazteak tabakorik gabe” izeneko europear sarearen barne. Milaka ikaslek hartu dute parte programa honetan eta adituen ustez, badu eragina gazteen artean, hauek erre ez dezaten. Ekimen hau iaz hasi zen Ezkerraldean eta iaz ere lehengo aldiz Bizkaia osora zabaldu zen. Amankomunazgoko Drogomenpekotasun prebentzioaren sailetik tabakotik prebenitzeko ekimenak 2009/2010. urtetan hasi ziren, lehen mailako ikasleen artean.\nHorrela, Nazioarteko tabakorik gabeko egunean, Drogomenpekotasun prebentzioaren sailetik stand bat jarriko da, urtero bezala 16:00etatik 19:00etara, tabakoa ixteko kurtsoak burutzeko. Bertan ere gozokiak, zein bonboiak eta globoak banatuko dira eguna ospatzeko.